text:
Rin loh an chak a, rin an chak lo thung a, inkhel a hmuhnawm telh telh dawn a ang. Tun tounament-ah hian football chanchin ziahna Mizo website pahnih inkhel.com leh zofooty.com-ah inrinsiakna lawmman ṭha tawk tak a awm a ni tih hria ila a ṭha ang.
Gdansk — Group C: Spain v Italy (09:30PM)
Spain team first eleven (ni tura ngaih): Casillas, Arbeloa, Ramos, Pique, Alba, Xabi Alonso, Busquets, Silva, Xavi, Iniesta, Torres.
Italy team first eleven (ni tura ngaih): Buffon, Bonucci, De Rossi, Chiellini, Maggio, T. Motta, Pirlo, Marchisio, B’retti, Balotelli, Cassano.
* Spain hi World Cup champion lai an ni a, FIFA ranking-ah a chungnung ber an ni bawk.
* An coach hi Vicente del Bosque a ni a, an team hi The Red Fury tih an ni.
* Spain ram tana khel hnem ber Iker Casillas hian ram tan vawi 131 a khel tawh a, zaninah a rawn ho dawn a ni.
* Spain hian Italy nena an inkhelh tawh zawng zawngah 8 hnehna changin vawi 11 an draw a, vawi 10 an chak lo a ni.
* Spain hi champion lai an ni a, quarter-final ah khan Italy hi penalty shootout hmain an hneh hram a ni.
* International game an neih hmasak ber chu August ni 28, 1920 niin Brussels khawpuiah Denmark 1-0 in an hneh.
* June ni 4, 1928 khan Amsterdam khawpuiah Italy hi 1-7 ngawtin an lo hneh lo tawh a, hei hi an chak loh chian ber pawl a ni.
* European Championship-ah hian kum 1964-ah tel ṭanin ṭum 8 an tel tawh a, an tel hmasak ber ṭum hian an champion nghal nghe nghe.
* Italy team hi Azzurri ti-a koh an ni a, Cesare Prandelli chuan a enkawl mek a ni.
* FIFA ranking-ah 12-na an ni mek. An international match hmasa berah kum 1910 May ni 15 khan Milan khawpuiah France 6-2 in an lo sawp tawh.
* European Championship-ah hian 1968-ah an tel ṭan a, an champion nghal a, ṭum 8 an tel tawh a ni.
* Italy leh Spain inkhelh hnuhnun ber hi August 2011 khan niin Italy hian Spain hi 2-1 in an hneh a ni.
* Italy hi European Championship an game hnuhnung 9-ah vawi 2 chakin vawi 5 an draw a, vawi 2 an chak lo thung.
* Zanin an inkhel hi V. Kassai (Hungary)-in a hâm ang.
Poznan — Group C: Republic of Ireland v Croatia (12:15AM)
Ireland team first eleven (ni tura ngaih): Given, O’Shea, Dunne, St Ledger, Ward, Duff, Whelan, Andrews, McGeady, Long, Keane.
Croatia team first eleven (ni tura ngaih): Pletikosa, Corluka, Schildenfeld, Simunic, Strinic, Srna, Modric, Rakitic, Pranjic, Mandzukic, Jelavic.
* Ireland leh Croatia vawi 6 an inhmachhawn tawh a, Ireland-in vawi 2 hnehin vawi 3 an indraw tawh a, Croatia hi vawi 1 an chak tawh thung.
* Ireland national football team hi The Boys in Green tih a ni a, an coach chu Giovanni Trapattoni a ni.
* An ram tana khel hnem ber hi Shay Given niin vawi 122 ram tan a feh chhuah tawh a, tun ṭumah pawh hian an ram tan goal a rawn veng leh dawn a ni.
* Tunah hian FIFA ranking-ah Ireland hi 18-na an ni mek.
* Colombes khawpuiah May ni 28, 1924 khan Bulgaria 1-0 in an hneh a, hei hi an international match hmasa ber a ni.
* European Championship-ah hian vawi 2 an tel tawh a, kum 1988 khan an tel ṭan.
* Croatia team hi The Blazers an ti a. Coach Slaven Bilić-a’n a rawn kaihruai ang.
* FIFA ranking-ah 8-na an hauh mek.
* AN international game hmasa ber hi Zagreb-ah April ni 2, 1940 khan khelin Switzerland 4-0 in an hneh.
* European Championship-ah hian kum 1996 khan tel ṭanin ṭum 4 an tel tawh.
* Zanin an inkhel hi B. Kuipers (Netherlands)-in a hâm ang.
Similar Posts:
- Euro 2012: Group C aṭanga team hrang hrangte tlang theih dan chipchiar
- Zanin inkhel en nuam vek u…!
- Zanin football indona ropui en ang aw…!
- Zanin chu Kharkiv leh Lviv-ah lêng ang aw…!
- EURO 2012 Semi-final | Portugal vs Spain


c: text/html

text: 1Akrippa naw Paul am, “na mät ah hmawk ah thu na pyein hning ci” ci ne kiak na khä tah; Paul naw a kut k'phyaat ne nüt ne, 2Akrippa ghangpughang! Kei ah khan ah Judah chang gui naw, kat ami na k'sung nak ah mawng cu, nangah ma ah m'hlan ne ka pyein nak tu ba vai ah a khin ka gah cu ang htei ah bä aih ciah ka ngai ci nei. 3Nang naw Judah chang gui ah thung man la ami ng'cuhcan gui man cu na hmat pyi ci. Cun ah kia sei kei ah thu pyein tu ba cu hnimgei nak awn nah na ngaih pet vai ah ka ng'za hlük ci nei. 4“Kei ka hmaw sang ung tün ne, ka ng'tüi law nak ah kho ung phi bäi, Jerusalem gawnu ung phi bäi, a i hawkcha ka om ih man cu Judah chang gui avan naw hmat ci gui nei. 5Ngahmi naw kei ami na hmat cu shou lawk ci nei. Kei cu Judah gui ah zum nak aküikyang pi k'bäih ah thukhän mah ciah pati ung Pharisee tumat ah ka kiak cu, ami saksi hlü ung saksi hning ci gui nei. 6Khanpughi naw kami pupa gui ah ma ah a shai taak cu ka ngaih u ah phäh ah tuk bäi shin ung ng'cet nak ka aut ah kiak ci. 7Cun ah shaitaak cu Judah pakhui gha-lei-goi naw, amü ak hnüüp Khanpughi ah taigü ne, ami ngaih u ah kiak ci. Ka ghangpughang! A cun ah kei naw ngaih u ne ka om ah hmawk ah Judah chang gui naw kat ami na k'sung ah kia ci nei. 8Shin ung gawk law ciah chang gui! “Khanpughi naw sik ci a thawh ba sak cu, kä zum vai kiak ci” ci ne a i ah kia sei nami pyein ang? 9Kei ka mät naw phi Nazaret chang Jesuh ah ming awn hnu ng'tuk khai ah bi bi vai ka zum man ci. 10Jerusalem ung kei naw ka bi gui cu;Kei cu Taigü khem gui ah huham gah netah, Khanpughi ah chang gui cu pha ne thawng ung ka chum gui ci;ngahmi ngawn gui vai ah ami k'bäi law ung phi zum ne ka k'cang na gui ci. 11Pum im gui ung phi kei naw akda vei ngahmi cu m'sheitkat gui ne, ami zum nak ami nawng vai ah ka k'tha na man ci. Kei cu ngahmi ah khan ah m'lung k'she aih netah, a kho hei gawnu gui zungpum ah hteit ne ngahmi cu ka k'dudeiu na gui ci. 12“A cun ah ng'bü nak awn kei cu Taigü khem ah huham nak ca la netah Damaskas ah ka hteit ci. 13Cun ah kami hteh zah, kho hnüüp lunglai ung, hni ah dei pi ciah ak dei cu, khankho ah kaa kia law ne, veing ne na shü law sei ka hmuk ci, kami ng'gui ci gui naw phi hmu tuk ci gui. 14A cun vai am kami van kiu ne m'dek ung kami ng'zän ci. Cun kawn ah Hebru ng'thu awn, “Soul, Soul! A i ah kia sei kei nah na k'dudeiu nak ang? Vantang naw a mah ah thah htung ak peh ah mäih ah, nang naw htung m'shum cu nak peh ung na mät ung nak khai nei.” ciah k'aw cu ka ng'za ci. 15Kei naw, “Bawipa nang a u nei” ci ne ng'shi ngä tah, Bawipa naw, “Kei cu nang naw na k'dueiu nak ah Jesuh nei, 16Nang cu kei ah bi na bik khai, ka ning m'düih khai ah, tuk bäi ka lawk ci. Tuk ngawi na hmuh gui ah a mawng ama gui la, ngawi ah ka ning m'hnuh law vai ah amawng ama gui cu, nang naw chang hei gui ah ma ah saksi ne na pyein khai. 17Kei naw nang cu Israel chang gui ah kut ung phi bäi, kei naw ning tüi ngäh sei na hteh nak ah chang pakhui hei gui ah kut ung phi bäi, ka ning hun khai. 18Nang naw chang pakhui hei gui ah mik nam dei sak gui khai, ak hmüp ung kaa naw ak dei ah na ng'lat sak gui khai, khogam ah hlüng tai nak ung kaa naw Khanpughi ah hlüngtai nak ung na gawk sak gui khai. Cun ah kia sei ngahmi cu kei ami na zum nak awn, ami kat nak phyawn nak gah ah u ne, Khanpughi ah ghü ah chang gui ah ng'lung ah ami hmun kho gah tuk khai gui. 19“Akrippa Ghangpughangmang! Kei naw khankho ah kaa ka hmuh cu kä pyein ah kä ka hlawt ci nei. 20Damaskas ung tün ne, Jerusalem, Judea kho avan ung la chang pakhui hei gui am, “ami kat nak ung ng'zu ba ne, Khanpughi ah ami ng'hlah law ba vai la ng'zu pyi ciah chang ah mäih ah ami om ih gui vai cu, m'thein gui ne, ng'thu ka pyein ci nei. 21A cun ah hmawk ah Judah chang gui naw kei cu taigü im kyong ah na pha u ne, na ngawn hlük ci gui. 22Cun ung phi tuk ngawi ung khüt khai ah Khanpughi naw nam htei sei, ak pyam, ang mang, chang khli ah ma ah, ka saksi ci nei. Mose la prophet gui ah ng'thu pyein ah mäih bä bä ah; 23Messiah cu sih nak a aut kawn ah, sih nak ung kaa tho ba htük ne, Israel chang gui la chang pakhui hei gui am, hun nak ah ak dei ah mawng cu shäu ne m'thein gui khai nei” ci ne m'hlan ne pyein tu ba ci. 24Paul naw cun ah thu a pyein zah ung, Festus naw, “Paul aw, nang na gu pyi ci nei, na mät ah hmuhmat nak naw ning gu sak pyi ci nei” ci ne m'lau ne pyein ci. 25Paul naw, “Ghanpughang aw, kei ak gu ah kä ka kiak ci nei, ak cang cu ngaih na ne ka pyein nei. 26Ghangpughang mang aw, nang naw shin ah a mawng cu na hmat pyi ci kia sei, na ma ah shicha ka pyein hning ah kiak ci nei. Shin ah a mawng gui cu ang thuh nak ung dang ciah kä kiak ci, nang ghangpughang naw phi avan na hmat pyi ciah ka ngai ci nei. 27Ghangpughang aw, prophet cacim gui cu na zum ci ang? Na zum ciah kei naw ka hmat ci nei” ci ne pyein ci. 28Akrippa naw Paul am, “Nang naw kei cu, a shäng hta ung khritha ah na na kiak sak khai ah na ngai ci maa?” ci ne kiak nak ci. 29Paul naw, “ashäng hta la ak shou nu cu ak tung ah kä kiak ci, nang ghangpughang la tuk bäi ka ng'thu ngai ng'za tuk ciah chang avan cu, shin ah khihpawn nak ung kaa phiawng ne, kei ah mäih ah nami kiak law tu vai ah, Khanpughi ah kak taigü ci nei” ci ne pyein ci. 30Cun ah kia khä tah, ghangpughang la ak chu Bernice ni, Gawmang ni, ami chang gui ni ami van cu ng'düi law ba ci gui. 31Cun ah ng'düi law ne ami hteh ba kawn ah, “shin ah chang cu sih nak kä cun ung thawng kium nak khin vai ah kat nak abi kä om ci” ci ne ami mät ng'htau ci gui. 32Akrippa naw Festus am, “Shin ah chang cu ghanpughang ah ng'paa nak kä a bi vai sü ung k'phiawn hning te nei” ci ne pyein ci.

robotstxt: allowed

filter: keep


text:
khintlang
Monday, July 11, 2011
http://khintlang.blogspot.com/
Friday, March 11, 2011
DR sangor ttial mi kawl cozah le DIR HMUN
By Sang Awr
Biahmaithi: Biaknak lei riantuanmi ka si nain kan cozah nih ram an kan hruaining ka zoh tikah ka purh khawh tawk ka hmuhning tial ka duh. Laimi dirhmun in cuanh ka duh fawn. Biaknak lei Vuanci nih kum khat ah voihnih tluk Kawlram chung biaknak lei riantuantu upa he tonnak an tuah tawn i MBC President dirhmun in kaa tel ve theo. Khrihfa lawng si loin Muslim le Hindu zong an i tel. Kanmah duhmi chimnak nakin anmah nih zul hna seh ti an kan duhmi kha an kan chimh tawn. A donghnak ah nan duhmi kan chim ve uh an ti i biaknak ah luatnak a um lonak, biaknak lei inn sak a harnak, zalong tein i pumh khawh lonak, thawngtha chimtu harnak an tonning hna kan chim tik hna ah “tha tein kan in zohpiak hna lai” an ti nain a taktak ah cun kan duhnak an tuah bal lo. Biaknak lei vuanci cu ralbawi General a si ve caah ralkap kalning in a kan hruai ko. Hi bantuk ka hmuhtonmi tete le nihin cozah an dirhmun le cozah nih thil an ruahning le Laimi dirhmun kha ka hmuhning ka hun tial lai.
1. Kawl Cozah Dirhmun: Kawl cozah dirhmun kan zoh hmasa lai. Nihin Kawl cozah dirhmun kan zoh tikah hngal ngai in a um. Laiholh in “Hngal” kan timi hi “midang zeirel lo, kaa zaa ve” timi ruahnak ngeih khi a si. Ralkap nih kum 50 deng an kan uk cang i nai hrawng hi hlah maw an hngal khun ka ti. Tlangcungmi ral a thomi hna zong kan daihter khawh hna. Cun ramleng in cozah dohnak aphunphun a tuahmi hna zong zeipipa tuah kho ding an si lo, aho cozah zong nih langhngan in an bawm hna lo tiah an zei hriktida a thak lo. Cun vawleipi kalning zoh tikah kan dirhmun a fek tiah an i ruah. UN Secretary General Ban Ki Moon nih phone a chawnh hmanh ah Pu Than Sui nih a tlai duh lo. UN Secretary General a si an ti tikah voihnih tiang a chiahter men hna. UN zong zeiah an rel lem lo tinak a si. Nargis lio zongah US le French tinbaw an luhter hna lo. Kawlholh in chim ahcun an i seihchiah taktak. Hiti hin an hngal ngamnak cu a ruang tete an um.
1) Ram Hruainak Upadi Fehternak (Constitution Referendum): Nan theih cio bantukin ramhruainak upadi cu an suai I referendum an tuah. Rammi zapi zakhat ah 90 reng lo nih an kan thohkhanmi cozah kan si tiah an i lunghmuih ngai. Kan duhmi kan tuah khawh i kan dirhmun a fek cang, tiah an i ruah. Rammi thinlung taktak a si lo, ti cu ralbawi a fim deuh nih cun an hngalh ko lai nain hruaitu zapi ruahnak ah cun kan ti kho taktak, rammi nih an duh taktak ko, ti lungput khi an ngei dih. Democracy min a pu nain ralkap kut thiamthiam ah kan um lai. Mizapi hi zeidah an tuah khawhmi a um lem tiin lalhnawh zong khi a si men lai. Rammi kan si a fah tuk zongah annih cu an rum i an zei a poi lo. Mipi kan si a fah chin cuahmah zongah an zei a poi lo. Cucu lung a fim ko mi caah celh awkah a har hringhran.
2) Ramdang Thohkhannak: Vawleicung politics luanning ah vawlei tuanbia hi kanmah lei a hoih cang tiah an ruah. Amerikan le EU hi an chan a dih pah ziahmah lai i Tuluk, Russia, India chan a tho lai tiah an zumh. Cu ti an ruahnak cu a ruang a um.
a) Tuluk Ram: Kawlram le Tuluk hi hlan deuhpi in aa dawmi ram innpa an rak si. Nai hrawng in pehtlaihnak a thuk chinchin. Tuluk nih UN ah Kawlram kong a chuah paoh ah Veto in a khamh. Russia zong nih cu thiamthiam. Beijing Olypic lioah Tabboo halchia an timi pakhat cu zeibantuk Journalist hmanh nih Kawlram kong hal khawh lo dingah an telh. Hi tlukin Kawlram an dirpi hi a chan a um.
1) Kawlram hi an thil zuarnak market tha tuk kan si. Nichiar Tuluk ram in Muse khua le a dangdang in a lutmi thil hi chim cawk a si lo. Tuluk thil a hmang lomi kan um ti lo. Tuluk an i miak tuk.
2) Kawlram in Zinan Pipeline tuah an duh. Tuluk nih zakhat ah 90 cu Middle East in zinan a cawk. Singapore pawng Macalla Straits in tinbaw in phurh a si. Nikhatkhat ah Amerika maw, ram pakhatkhat he buainak a um ahcun zinan phurhnak lam a pit sual lai tiah an hna a ngam lo. Cucaah Bengal rili in Kawlram tan in Tuluk ram ah pipeline in a luh ahcun an caah a miak tuk, security caah hnangam tuk a si. Tuluk nih UN ah a dirkamh bantukin Kawl cozah nih Zinan Pipeline tuahnak nawl a pek ve.
3) Tuluk cu a rauh hlan ah Super power a si lai tihi an theih tuk fawn. Sipuazi lei zongin Amerika changtu dirhmun a phan pah cang. Holh set tung loin thil tam tuk a tuah. Nitlaklei hruainak model hmang loin an cozah reform a tuah. Deng Tsio Ping nih “chizawh hi a ran le a nah bia a pi lo, zu a seh khawhtu kha bia a pi deuh” a ti. Chim duhmi cu nitlaklei hruainak model theng hi a tha bik a si hlei lo, ram a thancho kha bia pi a tinak a si, Tuluk model hi kan hlawhtling tiah an i ruah cang. Tuluk he ram innpa kan si pinah a thangcho chin lengmangmi bochan awktlak ram a si fawn. Tuluk kan i bochan ahcun aho nih dah zei an kan ti khawh lai tiah an ruah. Hi ruangah hin kan dirhmun a fek ko tiah an hngal chinnak a si. Tuluk nih Koko tikulh a halmi zong hi a pek khawh men. A chung thil kan fiang lo.
b) Russia Ram: Hi karlak ah Russia a lut ve. UN zongah Tuluk a chim hlan hmanh ah Kawlram dirkamhnak a thawk. Tuluk he Veto Power in Kawlram an khamh. Vawlei politics luanning ngai hi Amerika he an i daw lem lo timi paoh kha tha an pek hna. Afrika le Latin Amerika zongah thuk ngai in an lut cang. Cold war a um ti loh ti a si nain a hramte a taang rih. Georgia kong ah a fiang khun. Thil biapi a chuah ahcun Shanghai Declaration ram hna zong an i kom kho fawn. Kawlram chungah bawmhnak an tuah. Russian Scientists Kawlram ah zeizatdah an um ti kan fiang kho lo. Acheu nih cun 1000 tluk an um lai tiah an ti. Mandalay -Maymyo lam pawngah inn nganpipi an sak i a tam bik cu cuka ah cun an um ti a si. Kawlram mi Nuclear science cawn dingin Russia nih full sholarship a pek hna. Tukum 2008 chungah a kalmi hna hmanh hi minung 900 an si cang. Kum 2000 in 2010 tiang project a si i tam ngai an kal cang. Tutan a kalmi ah Laimi zong 4 tluk an i tel ve. Ph.D tiang cawnter an timh hna. Hmailei ah fimthiamnak lei in Kawlram thanchoternak caah thil tampi an tuah. Hi ruangah Kawl cozah a lung a hmui i a hngalnak a si fawn.
c) India Ram: India ram zong a lut ve. Kawlram a dawt tuk caah cun si dawh cu a si lo. Tuluk an luh tuk tikah a thinphan dawh a si. Tuluk le India cu ramri kong ah a buai ciami an si. Atu le atu Indian ralbawi General pawl an phan lengmang. Tamu in Kalemyo in Mandalay tiang lam cawhpiak an timh. Tam ngai an cawh cang. Security ca bik ah si dawh a si. Cun India caah Tuluk bantukin sipuazi market tha ngai a si ve. India thil tam ngai Kawlram ah a lut. Superpower a si kho te dingmi India nih a ka dirpi tiah aa ruah. Kawl cozah cu zer tuk ve kaw ram thum komh in a komh zia a thiam ngai hna. Hi nih hin Kawl cozah a lung a thawnter i a zei a poi lo chin lengmang.
d) ASEAN Ram Hna: ASEAN ah a luh hnu in a hngal deuh fawn. Vawleicung komhnak bu ah kan i tel kho tiah an ruah. ASEAN nih an ruah ningin an hruai kho hna lo. Ram chungah buainak a um tik zongah zeipipa an i thlak kho lo. UN zong nih zeipipa an tuah kho lo. Kuzale a hei thlah tawn i Kawl General pawl nih lecture an pek hna i an kirter hna. Nihin tiang an tuah khawhmi a um lo. Khatlei in ASEAN meeting paoh ah an kai ve i vawleicung ramdang he tonnak caan tha an ngei lengmang. ASEAN member an sinak nih hin tha a pek ngai hna. An ral a thatter hna. A hupphengtu ah an i hman. Sipuazi lei cun zeipipa a bawm kho lo. Cucaah atu an i zuam bikmi cu nitlaklei nih sipuazi an phihmi hi phoih khawhnak a phunphun in lam an kawl.
2. Kawl Cozah Ruahning (Policy)
A bikin miphunte caah tih a nung ngaimi cu “miphun pakhat, ram pakhat, biaknak pakhat” ti a si. Hi ruahning cu khuazeika cauk hmanh ah an langhter lo. Asinain Kawlram chungmi hna hi cozah pakhat, miphun pakhat, nunphung pakhat, holh pakhat, biaknak pakhat tangah a um khawh nakhnga lam tampi in an i zuam. Ruah setmat lo ahcun ramchungmi zong nih theih khawh a si lo. Cun Kawlram in a chuak cangmi hna zong nih mit in hmuh lo pinah nunnak in tuarnak a um lo caah hngalh ngaingai khawh a si lo. A ing, a tuarmi le mit in a hmu taktak mi nih fiang deuh in an hmuh khawh. Roman Empire chan lio zongah hi bantuk hi ruahnak policy hi a rak um balmi a si.
1) Biaknak pakhat (One Religion): Biaknak kong hi a hmasa ah tial ka duh. Kawlram pumpi hi biaknak pakhat ah can dih an kan duh. Phungki pawl nih an ruah ahcun biaknak kal phung a si caah ruah thiam deuh a si. Asinain cozah nih kha rian kha aa hmaithlak tikah harnak le lungretheihnak tam tuk a chuak. Phungki lawng si loin minung cawnpiaktu (puansen aa aih lomi) kha an thlah hna i Khrihfa thawngtha chimtu hna report a tuah tawntu hi mah hna hi an si bik. Laimi dirhmun in kan chim ahcun:
a) Ngakchia cawmnak: Lairam Myone khuapi paoh ah inn an sak i sifak, ngaktah, nu le pa a harmi fa kha an khawmh hna i an chiah hna. Cozah tuahmi a si nain phungki nih an zoh hna. Chaklei Lairam ah cun langhngan tukin an tuah lo. An khawmhmi ngakchia kha duhsah tein an cawnpiak hna, hmuhtheihnak an pek hna, ei din hnipuan fenh-aih le sianginn caah a herhmi an pek dih hna i Buddhist ah an luhter hna. Tang hra a awng khomi hna cu College tiang an kaiter hna lai. Lairam ah a ummi Myone 9 a um i Myone uktu Township Officer paoh (Vuanthok) cu Laimi a simi Buddhist nih tlaih dih dingin tuak a si. “Khrihfa nan si hi nan rak palh tuk” tiah a kan titu dingah Laimi lila kha hman an timh hna. Karen Buddhist le Khrihfa karlak ah an tuah bantuk kha a si ve lai. Laimi ngakchia tampi an lut cang.
b)Thawngtha Chim Khawh Lonak: Khrihfa Thawngtha chimnak hi an hmurka in cun a luat tuk ko an ti nain a taktak ahcun luat tein chim khawh a har ngai cang. Tuk le velhnak hmun a tam cang. A um ciami Khrihfa chungah zeimawzat luatnak a um nain Khrihfabu thar dirhnak le zum lotu hna sinah thawngtha chimnak cu a har hringhran ko. Lairam zongah Buddhist pura an sak luaimai cang.
c) Rank Kaiter lo: Khrihfami cu captain cung kai khawh a si ti lo. Atu lebang ah cun ralbawi cawnnak OTS sianginn ah Khrihfa telh a si ti lo. Khrihfami hi “tapung thawh an hmang” tiah an ruah a si rua. Military Engineering College le Military Medical College ah kainak nawl a um ti lo. Laimi Buddhist a simi kha an cawisan hna. Ni khatkhat ah Buddhist si dih ding kha an i tinhmi a si. Nawlngeihnak he tangka he an luh tikah sifak bikmi Laimi caah dir khawhnak a har ko.
2) Miphun pakhat ( One people): Kawlram cu miphun tampi fonh in dirhmi ram a si. Mah miphun sinak cio kha thanchoter i an sunsakmi nunphung tehna zong kilvenpiak ding a si. Alan (flag) an tuah tikah State le Division vialte theihhngalhnak caah arfi 14 an rak cuanter. Upadi thar ah cun a lai ah Arfi nganpi pakhat lawng a um cang. Kawl nih dolhmi upadi a si. Hlan ah cun mahle holh in sianginn ah cawn khawhnak pek a rak si. Asinain nihin ah cun sianginn ah Laica cawn a um ti lo. Biaknak nih cun a ti khawh tawk aa zuam nain effective taktak in a tuah kho lo. Kawlholh le Kawlca tu cu tangcheu in Kawlram pumpi cawnter a si i mikip nih thiam dih dingin an tuah. Cuticun miphunpi pakhat chungah i fonh dih ding kha an ruahmi a si.
a) Thit laknak: Ralkap hi Kawlram hmun kildeng tiangin an phan cang. Lairam zongah a kildeng khuate tiangin an phan cang. An phaknak kipah nupi thit le laak an i zuam. An fale kha Kawl phun si ding kha a chung tinhmi a si.
3) Cozah Pakhat: Nawlngeihnak cu Central Government lawngah a um. State cozah nih tuah khawhnak a ngeihmi a tlawm tuk. Cun State cozah kipah ralbawi cheuli cheukhat tel dih a si fawn lai. Caang kho lo dingin an tuah i cozah pakhat tangah khumh dih ding kha an ruahnak a si.
3. Laimi Dirhmun
Laimi kan dirhmun hi a lam kip in an kan deet i chuahnak lam a har chin lengmang. Kan vanchiat zong a si rua ka ti. India lei kan unau hna hi an i ning deuh ngai. Hi tlukin cozah nih an kan deet tikah Laimi kan lungput hi lungtling lo ngai a si fawn. Kan miphun nih ral phun hnih kan ngei. Chunglei ral le Lenglai ral (Internal & Extranal enemy) kan ti lai.
1) Chunglei Ral: Laimi hi mi tlawmte kan si nain kan lung aa khat kho lo. Kan holh aa dan ruangah a si bik men lai. ZBC President ka rak si lioah ka hmuhmi cu a chung taktak in kan i dawt khawh lo hi a si. Tidim, Falam, Hakha, Thlanglei Lairam kan dihlak in lungkhat riantuan ti taktak a har ngai ko. CNF riantuannak zongah cu bantuk thiamthiam a si kan ti lai. Lairam cozah uknak hrimhrim ah i report a tam tuk. Detah Party Chairman Pu E.K Kim Ngin zong nih kan lungthin putning a zoh tikah a khuaruah a rak har ngai. Uknak township zongin kan i dang i kan mawh lo kan ti lai. Akhunhzi a hmete zong biatak tukin kan i cuh. Kan duhmi kan hmuh lo ahcun Lairam then lai kan tih lo. Biaknak lei hmanh ah holh aa khat bakmi Zotung mi tlawmte an si nain Association 2 ah an i then. Atu hi 3 ah then an i zal. Matu zong then 3 ah an i then. Kanmah Laitlai deuh hmanh hi kan i then liangluang i kan holh hmetete kan dirpi chin lengmang. Tidim pa, Falam pa, Thlanglei Laimi pa he thinlung taktak in chiatnak thatnak i hrawm khawh a har ko. Kan pa Rev. Van Bik zong a lung a dong ngai ti a rak si. Mizoram hna cu holh pakhat an i hrawm kho dih. Kannih cu kan si kho lo. Thil hmete zongah kan i dang chin lengmang. Kan holh, kan ca kan thlau chin cuahmah, akhunhzi a umnak paoh kha kan fuh lengmang. Mi nih hloh an kan timh pinah kanmah le kanmah kan i khat kho lo. Kan i rem lo deuh paoh ah a kan uktu an tha a nuam. Hihi “Chunglei Ral” ka timi cu a si.
2) Lenglei Ral: Lenglei ral cu a cunglei ah kan chim cang bantukin miphunpi le nawlngeitu nih aphunphun in dolh an kan timh chin lengmangmi tehna, miphunpi biaknak ah luh dingin aphunphun in an kan deet ning tehna, uknak pakhat tangah caang kho loin an kan temtawn ning tehna hi a lenglei in a rami ral lawngte an si. Tlaihkhihnak le thongtlaknak tampi a um. Chunglei ral ruangah kan lung aa khat lo i deetkhawt kan fawi tuk. Nawlngeihnak hriamnam le tangka he a rat tikah cun a runven awk a har chinchin. Akhunhzi aphunphun he duhnung ngai in a ra fawn i mi cheukhat caah a miak deuhmi paoh kha thim a fawi tuk cang. Minung nih kan tlawm chinchin i harnak kan ton tikah kan i chanh kho fawn lo. Hihi kan dirhmun ka hmuhning a si. A si kun ahcun zeitindah kan um lai? Thlitu a hrannak lei paoh ah maw kan tluk lai. A fawilannak paoh in dah kan ruah lai. Ka miphun a va tlau te zongah “zei ti awk tha” kan ti lai maw? Hihi nihin Laimi caah a ngan bikmi challenge a si.
3) Danger Point ah Kan um: Nihin Laimi kan dirhmun hi tihnung dirhmun (danger point) ah kan um cang. Chunglei ral nih a cak chinchin. Kan unau cheukhat nih cozah ralkap he i bawmh in mah le mah i hloh timhnak a um. Lenglei ral nih a kan deet chinchin. Miphun tenau kan sinak hi a lang lengmang. Mah zawnruahnak a cak chinchin. Hmailei ah kal khawh a si ti lo. Kan naule cheukhat nih ram kip kal in aphunphun an i zuam nain zeihmanh thlennak caah a thahnem lo. Hnulei tolh ding le tlak lawng a taang. Kan si a fak chin lengmang. Kan ram a har chin lengmang. Lairam dawhte kan siang lo kan ti tawnmi zong zaamtaak cuahmah mi ram a si cang. Cucaah danger point ah kan um cang, ka tinak a si.
4) Pemvaihnak: Minung cu a rawl a taam ahcun a pawkhimnak a kawl a herh. Hihi cu minung phung a si. Kan har tuk cang ahcun pawkhim deuhnak hmun ah kal phung a si ko. Nihin ramleng ah chuah kan i zuam. Lam aphunphun in kan kawl. Kan chuah khawh tikah eidin awk a harmi chungkhar kha vun cawm a si. Mah nunnak he kaltaakmi chungkhar ca he lungrethei ngai in tuan a si. A fawi lo. Hi dirhmun hi kan duh in kan i thimmi cu a si lo. Khuacaan le thil sining nih a kan luhpi tu a si. A thawng deuhmi, a fim deuhmi, aa dawh deuhmi kan taang set ti lo. Kal khawhnak lam a awn ahcun kan dihlak in kal duhnak a um. Cun nihin ramdang a phanmi hna nih Lairam an dawt. An ti khawh tawkin bawmhnak phunphun an tuah. Mautam kong zongah siaherh ngai in an tuan i kan i lawm ngai. Asinain tihnung dirhmun in kan luat lo. Atu lungfimmi le ramdawtnak a ngeimi an thih dih hnuah zeidah kan can lai? Pemnak ram i a chuakmi tefa hrinhniang hna nih an thei kho ti lai maw? Ka hawipa ABC General Secretary Roy Medley nih chan thum a peh ahcun chuahkehnak miphun holh le nunphung a lo cang a ti. Hmaan dawh ngai a si.
Exodas kan timi hi sal cannak Izip ram chuahtaak in Kanaan ram kalnak kong a si. Kanaan ram an phakmi cu anmah ram ah a cang. Asinain kannih Exodas cu Israelmi Exodas bantuk a si lo. Kannih Exodas cu mah ram kaltaak in Laimi nakin a fim deuhmi le a rum deuhmi miphunpi chungah va luh a si. Ram le miphun sinak ngei ti loin miphunpi nih dolh dingin vung luh khi a si. Nihin caan karlak kan i lawmhnak hi ruah siarmar ah mitkuh a thaw thlu lo. Tihnung dirhmun ah a kan phakpitu pakhat a si thiamthiam. Kan i thim ding a tlawm ko. Zeitindah kan tuah lai. Hi ca ka tial tikah aho pumpak mawhchiatnak pakhat hmanh aa tel lo. Keimah lila hi Yangon ah a ummi ka si. Kei zong kaa tel ve. Midang pemvaih le kan pemvaih ning aa khat lo. Kan miphun cungah kan lungput a biapi ngai. Zeitindah tih a nungmi dirhmun in kan chuah khawh lai? Zeitindah kan luat khawh lai? Laimi Upa khuaruat kho deuh vialte ruahnak chuah cio dingin kan sawm hna.
London, United Kingdom
****************************
Visit: http://www.chinlandguardian.com
Poem: Lai Biazai
****************************


text:
Kuthnathawktu kumtluan tha sen chu tunah a rah seng mek a ni a. Vawin chu Leilet buh seng, a chilna hmunah kal in, in lam a seng lut tur a buaipui chu ka zuk hmuh pui a…
Nunphung a lo changkang ve hret hret a, buhpawl pawh tractor tha hmangin, hmun hrang hrangah chuan chil a lo ni ta.
Tractor in buhpawl a chil chu thenfai a ni a.
Fasuar hmang kher lo pawh in hetiang hian buhsi hi an zap fai thin.
Buhhum chu a lo vum ta hmuk mai le
Buhhum chu buara ipah thun a ni a. Mizo in buh tehna atana kan hman lar, buh phur 1 hi Tel t(r)in 3 a ni.
Buhhum, buara ip a thun chu in lama phurh haw tur a ruahmanna siam a ni ta.
Bonus pic:
Similar Posts:
- Mango Shopping!
- VL Kut Nuai
- September hi Lunglen thla an ti..
- Ruai thehna hmun atangin…
- 2nd.Bn MAP Constable Truck-in a chil hlum


text:
He thuziak hi hemi ṭawngin i chhiar duh ang em? %%?
Aw
No
Bible Zir Nâna Hman Tûr Lehkhabu leh Brochure-te
Download theih hêng lehkhabu leh brochure-te ṭanpuinain Bible chu thupui pakhat zêl neiin zir rawh.
The Bible—What Is Its Message?
2014 Regional and International Convention Invitation
Nî Tina Pathian Lehkha Thu Belh Chianna—2014
Jehova Chawimawiin Hla Sa Rawh—Hla Thu Chauh (Hla 55)
Computer-a lehkhabu siam ṭhatnate chu a bu-ah hian siam that a la ni lo mai thei.
© 2014 Watch Tower Bible and Tract Society of Pennsylvania.
|


text:
Washington State aom High School khatah thaukapna piang USA gam Washington State, Marysville ah High School sangnaupang khatin thau khat tawikawm in sanginn huangsung ah lut a, mi phialkapgawpzel cih Fox News pan kiza hi. Friday ni zingsang thupiang hi a, mikhat … [Read more...]
Thupha Naak Itna Hi
Thupha Naak Itna Hi Hun khat lai-in, Sengam khuata khatah Yin kici nupi khat om hi. Tanu khat neiin apasal zong tawh nisim nasemin omuh hi. Ni khat, a Innmai lampi geiah puteek thum hong paiuh Yin in amuh ciangin, Puteekte hehpih ahih manin Inn sungah hong tumunla … [Read more...]
ZAM Thupuak :: 26 October 2014
ZAM Thupuak ZAM :: Zomi Association of Malaysia United States Ngeina le Dan Thusinna Khutzat Laibu : ZOMI Thu Makai : Hih khutzat laibu pen nang adingin, USA gam sungah nuntak khuasak theihna ding onghuh leh panpih theihna ding geelna tawh kibawl laibu ahi hi. Mikim … [Read more...]
ZYA Weekly News :: 24 October 2014
ZYA Kalsim Thuthang ZYA Weekly News Address: Halelujah Building Tat Oo 4/51, (Pinlong 8) Yathana Street, Kalaymyo Ph: 0947080210 Email: [email protected] Website: www.zomiyouth.org ZYA Kalsim Thuthang kici Laihawm pen Kawlpi aom Zomi Youth Association pan … [Read more...]
Tulaai Leitung Thuthang Tuamtuam Updates October 24, 2014
Tulaai leitung Thuthang Tuamtuam Updates October 24, 2014 · US gam Marysville khua , Washington state a om Marysville high school ann neekna mun pan kipan in thautawh kikapna October 24,2014 den mahmah in piang a sangnau pang nih aliam kimu phot in thau ahihleh … [Read more...]
2015 kumsung Ebola zatui Million tampi ki bawlkhia ding
2015 kumsung Ebola zatui Million tampi ki bawlkhia ding Ebola natna kidalna "Ebola Vaccines" sut tulthen tampitak 2015 kumbeiciang ki bawlkhiading hi ci'n World Health Organization in tangko khia uhhi. 2015 kumkipat kumlangsung inzong tultampitak ki bawlkhiazo … [Read more...]
Tedim Town Women Fellowship Khuado
Tedim Town Women Fellowship Khuado Tedim October 22 Tedim khuapi sung a om nupite kipawlna ahi Tedim Town Women Fellowship (TTWF) makaihna tawh CMBC Pawlpi Hall ah October 21 – 22, 2014 sung teng Zola phuah dan, sak dan leh Zolam dan cihte sin kawm sa kawm lam … [Read more...]
Leitangnei Zomite leh Ngeina
Leitangnei Zomite leh Ngeina Mikim-in I-theih kimciat mahbang-in minam khat hihna akipsak thuguite' lak-ah "Ngeina (Culture)" alianpen ahihi. Hih 'Ngeina' sung-ah abulpi gui 2 omhi: Paukam (Language: adiak-in accent akici "awkaih/awsuah" akidang kiukiaute khempeuh … [Read more...]
Khuado 2014 Delhi vai pulakna
Khuado 2014 Delhi vai pulakna Hongtungding Saturday leh Sunday niciang in "Khuado 2014 Delhi" Pawipi nasiatak in Zomi Innkuan Delhi in makaipi semin ZYA, ZWU, Pawlpi teng leh mimal kim pangkhawm in ki bawlkhawm dinghi. Zinmangpi: Pu Langh Khan Pau Guite (Chairman … [Read more...]
Kalaymyo khuahun pawlkhat
Dear It le ngaih mipih teng, A theinuamte' ading Kalaymyolam thu pawlkhat hong gelh kik ing. (thulu neu 11 om ding hi). 1. Tunung a i gensa maban zomin, Taxes, USA pan Kawlgam hong zin, Revd Dim Lun Zam (Zamnu) pen Kalay No.2 Section panin W.M te' sapna tawh … [Read more...]
- 1
- 2
- 3
- …
- 91
- Next Page»


text:
Hria in awm nual thovin ring mah ila, la hrelo ten nakinah engtikah emaw hman ṭangkai theih hun kan la neih takin ka thil hriat pakhat kan sawi ang e!
Kan pi leh pute khan pumna damdawi atan khan meihawl ei kha an lo inchawh ṭhin a ni a. Tunah hian emergency medic ho hian US lamah chuan ambulance tinah an keng vek mai alo ni a, “Kan pi leh pute kha an lo fing ve hle mai,” tih chu ngaihtuah chhuah loh chi pawh ani lo ve.
Meihawl tih dip kha tui nen hnang thliakin chawhpawlh a ni a, chumi chu tur ei (poisioning by mouth) te pek/ei tir ṭhin an ni. Chutiang a an pek meihawl chu “Activated charcoal” tih a ni. Activated charcoal hi meihawl pangai (thing chang hawl) kha gas alh hmangin an ti thawrawng leh a ni a. Mizoram a kan neih angah chuan meihawl duap, thawrawng chi deuh (Thing chhe chi deuh meihawl) a ṭhat zual ka ring ve ngawt.. A thawrawng an duhna chhan pawh, a pores (kaw chek chek) ah toxin a bei hnem theih zawk vang a ni.
Meihawl dip, tui nen a chawhpawlh hian pumpui leh ril vel a tur awmte chu tam tak a hip bet thei a (binding to irritating or toxic substances in the stomach and intestines), chumi chuan mihring nunna a chhan thei ṭhin a ni. Meihawl hi non-toxin a ni a, rei tak tak pawh a kawlthat theih bawk a, a man a tlawm bawk a, theih chuan in tinah engemaw thulah kawl ve reng a tha khawp mai;naupang damdawi nilo ei palh angah te hman atan te pawh!
Activated charcoal hi antidote a ni lova, mahse chutia taksa chhung a tur awmte a hip bet tlat avang chuan taksa-in a hip luh tur, mihring tan a pawi tur kha a tih tlem phah thung a ni. Acid lampang eite erawh pekin awmzia a nei lem awm love. Thil lem thei te pak chi a ni bawk.
Luak a pawh a vangin mi kan eitir emaw, kan ei emaw a nih chuan luakna rem deuh emaw, luak dahna inchhawp a tha khawp ang. Dosage: 1gram/kg (puitling leh naupang)
Similar Posts:
- Meihawl rawh ang u
- Thing phun a hun leh ta
- Earth Line ka siam ve, engnge a an ang aw!
- Windows7 i Install thar kha i Activate em?
- Chawhpawlh Picture tlem a zawng


text:
Athu: Laibusaal (Library) khat ki siau thei Mandalay - October 17 Zomi Siamsin Kipawlna -- Mandalay (2011-2013) te ngimna le Zolai kum 100 cin muakna in Mandalay Zomi Baptist Church (MZBC) huang sungah laibusaal khat lamzo ding cih thu hi aa ahang tuamtuam te … [Read more...]
Misiangtho te kammal pawlkhat
Misiangtho te kammal pawlkhat Dear all, Anuntak pih huai misiangtho te kammal pawl khat : - The good man is free, even if he is slave. The evil man is a slave even if he is a king. ( St. Augustine, 354-430) Mihoih mipha te pen sila ahih zenzen hangh … [Read more...]
A 9 veina ZOFA Cup fixture hi ei
A 9 veina ZOFA Cup fixture hi ei SBC- Siyin BC Fuller AG YCK-BC- Youchokwin BC TBC- Tahan BC Laitui FC Em BC- Emmanuel BC Galilee AG Israel FC NIK-BC- Ngawsing BC PDY-BC- Pyidawtha BC ZYA-HTY- ZYA Hlaithaya Phualpi AG UMAS- SDA KBC- Kalaymyo BC … [Read more...]
Kammal kilawm pawlkhat (azom 20 Oct)
Kammal kilawm pawlkhat (azom 20 Oct) • Makaite simmawh in langpan' a, makaite a zahtak theilo mi peuhmah, makai cingtaak suak ngei lo ding hi. • Nang sanga pil zawte zahtakbawl in la, nang sanga hai zawte simmawhbawl kei in. • A guallel den ding na hi kei a, a … [Read more...]
Zomi TV International : 2014 October 19 Program
Zomi TV International : 2014 October 19 Program Dear All, Zomi TV in Rev. Dr. Pau Suan Kam (Principal of Tedim Theological College) tawh holimna aneihna video anuai alink pan in ki en thei hi. Zomi TV International : 2014 October 19 … [Read more...]
Malaysia Zomi Khuado 2014 Ka Siimna – 2
Malaysia Zomi Khuado 2014 Ka Siimna - 2 Ka veilam ka hekphei leh paungaihna (sound system) a saite pawl tutna gei ah hunzeek dingte gel a Zopuan uh silh in a dingkhawm linlian ka mu hi. A paupau kawm un nunglam a kongkhak pan mipi hong lut ziahziah in lutna kongvang … [Read more...]
Leitungbup aom Zomi khempeuh te tungah itna tawh hopihna
Leitungbup aom Zomi khempeuh te tungah itna tawh hopihna Kongit leitung bup aom Zomi khempeuh aw, Itna leh zahtakna lianpi tawh Topa Zeisu min sungin nakhutuh kong len masa hi. Nadam kim tek uh hiam? I biak Pasian kiangah Leitung bup aom Zomite ading thukong ngetsak … [Read more...]
ZIUSA GENVAI: Sum Don Kikna ( RE: Pa Thang Khan Dal)
ZIUSA GENVAI: Sum Don Kikna ( RE: Pa Thang Khan Dal) Dear Zomi Innkuan Kipawlnate’ Genvai tanu-te leh Genvai Thukhunpom-teng: Genvai Thukhunpom khat ahi Jacksonville, Florida, a teng PA THANG KHAN DAL in hong sihsanna hangin ZIUSA in Genvai Thukhun tawh kizui-in … [Read more...]
EBOLA natna leh Leitung
EBOLA natna leh Leitung Ebola natna tawh kisai atheinuam i om leh keithei sun tawm hong hawm sawn ing Dallas pan. Tu laitak a aminthang mahmah natna hoih hetlo EBOLA pen leitung bupah kilau mahmah hi. EBOLa natna hangin Africa gamah mi 4000 kiim sikhin a natna nei … [Read more...]
Singpi hongpiak pumpi cidamna thupha te
Singpi hongpiak pumpi cidamna thupha te Zogam ah a limpian singgah khat ahi, Zomite in singpi/ munawi icih singgah pi’ hong piak cidamna thupha te in; (1) Pumpi thakhauh sak ahih manin natnate pan dal Singpi sungah pumpi thakhauh sak vitamin C tampi kihel ahihmanin … [Read more...]
- 1
- 2
- 3
- …
- 87
- Next Page»


text:
Pu. Vanneihtluanga phuah Nl. C Vanlalawmawii sak,video thar a en theih ta.He video hi Pu. K Kawlkhuma((L)) hriat reng nan-a siam ani. He video hi Pu. Rosangliana (Zorock) leh Pu. Lalhmingchhuana (Lalte Videography) te puihna zarah hlawhtling taka puitlin ani. He hla hi midangte tana malsawmna a ni ngei ka beisei.
Similar Posts:
- Incredible India
- Top 10 Most Viewed YouTube videos
- Breaking News: Zaithiam CFL Hmingthanga kan chan ta!
- Zorock-a Music Video thar en theih leh ta…..
- Love can turn the world…….


text:
‘ Bawl ‘ tih tawngkam hi 2000 kum khan Ramhlun venga ka thiante hnen atang ka hre hmasa ber a, an veng tih chhuah anih leh nih loh phei chu ka hre hauh lo. A tir chuan nalh lo ka ti khawp mai a, a awmzia pawh ka hre meuh lo a, kei ngei pawh hian ka hmang ve fo ang tih reng reng ka ring pha lo.
Ka rin phak bak in a darh chakin a bik takin keini thalai te zingah kan hmang uar chak ta em em a. Thianho zingah pawh fiamthu duh leh thiamho in an hmang uar hmasa bik in ka hria. Vawiin ni ah phei chuan kan tawngkam hman lar berte zingah a lo tel ta reng mai a ni.
He tawngkam ‘bawl’ tih hi alo chhuak leh kan hman dan hi pawi tihna tam tak ka nei ta. Entirna tlemte lo tarlang ila –
Kan nau pakhat chu lehkha zir tha tur leh a rilru chak zia te sawi pahin ka fuih phur ka tuma, mahse “aaa min bawl’ zu han ti a! kum 9 mi lek ania.
Kan kohhran thalai inkhawm naah kan hruaitu pakhat chuan theih tawpin thu a sawi a, thalai te min fuih a, a theitawp a chhuah ve ani. a hnu lawkah kan banga, ka hma a kal pakhat chuan “kan inbawl mah mah lo maw aw zanin chu” a ti leh tlat pek a.
Lammual grass phah thar ah inkhel ka en ve a vawikhat chu. Kan MFA lampang nge sorkar lampang zawk ka hre ta lo, grass dim a ngaihzia a sawi na ah, kan changkan tawh zia te, thil tha dim nachang kan hriat tawh zia te a sawi tel luam a, tlang lampang atang chuan ” kan inbawl hle mai” tih ri hi vawikhat mai ka hre lo.
Kan thiannu veng dang a mi chuan min rawn ko a, a bialpa nen an inthen mangang in. Ka ti ti pui luam a, i hmelchhe loa, midang i hmu zo em em ang ka tia….. “min bawl kher lo la, mi thutak lai in” a ti leh deih!
A mangan thlak ka ti takzet a ni, he ‘bawl’ tih awmzia kan ngaihdan hi. Tlema 99 deuh hlek chhawnchhaih na turah kan dah a, mi pangai ho hian “min bawl, in bawl awihloh, a bawl che nih kha, etc” kan in ti tho bawk sia.
Tunah chuan thiante han chhaih fiam pawn bawl nih kan hlawh zela, duh ai chuan kan thliar hrang lo deuh niin ka hria. Sap ho khu zuk hmu pha lo mahila Tv, internet atang an nunphung tam tak kan hre ve thei tho a ni.
Stage ah mi in enge maw lo perform ta se, engemaw thil avangin lo che buai in lo talbuai se mipui zing atang support nasa tak a dawng thin a ni. Chutiang te pawh chu Mizo te chuan an va “bawl’ ve kan ti leh tho ang.
Similar Posts:
- Inbâwl hrât hi a lo tha lo hle mai a!
- Eng ang rawngbawltu nge i nih ve le?
- Vawikhatna
- Natural Grass field atan
- Apple Laptop hmandan.


text: Aizawl, Lunglei, Champhai, Kolasib, Serchhip leh Mamit District-a 19th General Election to Village Council chu February/March 2015 hian neih a ni leh dawn ta a. He inthlanpuia hman tur Draft Electoral Roll atan chuan Election Commission of India thupek anga Assembly Electoral Roll Revision neih mek a Final Electoral Roll hi hman a ni dawn a. Assembly Roll-te Village Council Roll atana hman anih theihna atan hian 2nd Administrative Reforms Commission leh Commissioner Centre-States Relations-in rawtna alo siam dungzuiin Mizoram Sorkar pawhin Dan thar, The Mizoram (Election to Village Councils) Rules 2014 siam a Rule 16 (2)-ah provision a dah thlap vang a ni. Hetiang ruahmanna hi a awm tak avangin State Election Commission chuan Assembly Electoral Roll ennawn lai hian kum 2015 Village Council inthlanpuia vote thlak ngei duhte chuan Electoral Roll-a an hming a chuan leh chuan loh lo enchiang a, chuang ngei tur a inhria emaw kum tling tharte emaw chu lo inthunlut ngei turin a ngen a ni. Village Council inthlanpui 2015-a vote thlak thei turte chu ni 1.1.2015-a kum 18 tling chin, India khua leh tui, Scheduled Tribe leh Mizoram Sorkar-in Mizoram a cheng nghet nia a pawm Gorkha te an ni ang a; amaherawhchu, Roll a inthunluh an dilna Village Council Constituency-ah ni 1.1.2015 atanga chhiar letin ni 180 (thla 6) an cheng hman tawh tur a ni thung.


text:
Kumin kumtawp lama Mizoram Assembly inthlanna neih tur thlirin, Central YMA Office Bearer-te chuan vawiin khan Party hrang hrang aiawhte Central YMA Office-ah a kawm a, hetah hian inthlanna thianghlim, dik leh fel fai, invauna leh intihthaihna awm lo, vote neiten zalen taka vote an thlak theih dantur chungchang sawiho. He inkhawm, Central YMA President, Pu JH Zoremthanga kaihhruaiah hian Political Party tin atangin an aiawh mi 3 theuh an tel a, hetah hian Cenral YMA chuan, mitinin zalen taka anchhia leh tha hriatna hmanga an duh dan ang taka vote an thlak theih tul an tih thu-te, chibing Politics hman loh-te, inpumkhatna ti chhe thei zawng leh Mizoram thendarh tur zawnga Politics khelh loh leh intiamkamna neih loh tul an tih thu-te, State pawn lama hel pawlte chakna hman tangkai tum loh tul an tih thu-te, therhlo leh sum hmanga Campaign loh tha an tih thu-te Political Party-te chu hrilhin, Party hrang hrangte chu inthlanna dik, zalen leh felfai-a awm theihna tura YMA nena thawkdun turin an ngen a ni. Hemi hnua kan corr. thudawn danin, he inkhawma kal, Political Party hrang hrang aiawhte chuan Central YMA hruaitute rawtna leh duh dan chu tha an tih thu leh zawm ngei an duh tih Central YMA hruaitute chu an hrilh a ni. He sawihona-ah hian Kum 2008 Electoral Roll, inthlanna a hman theih tura tuna ennawn leh mek chungchang pawh an sawihova, ram khua leh tui dik tak-te chauh vote thlak theiha siam chu pawimawh an tih thu an sawi a ni. Central YMA hruaitute hian Political Party hrang hrang, Political Affairs Committee kawmin inthlanna felfai leh thianghlim neih theih dan tur chungchang an sawipui chhunzawm dawn a ni.
—————–
Luangmual Retailer, Pi Nupuii chuan an enkawl Ration dawra Ration man lova pek tur chhungkaw 54-te hnena Ration sem an nih lohna chhan chu an hming DCSO office atangin an hmuh loh vang niin a sawi a, Office lam atanga an hming hmuh a nih hnuah heng mite hi Ration pek leh vek tawh an ni tih a thuchhuah-ah a sawi a ni. Hetih lai hian, Aizawl West bialtu DCSO pawhin ZONET corr. zawhna chhangin, heng mi 54-te hming hi tihsual palh avangin Ration, a thlawna dawng turte zingah telh loh a ni tih a sawifiah a, Ration a thlawna dawngtu turte hming chhut a nih laiin carbon paper a letlinga dah palh a nih avangin heng mite hming hi lo telh loh palh a ni a, an chan tur buhfai chu pekchhuah tho nimahse a hnu lama tih dik leh hnuah heng mite hi Ration pek leh tawh an ni tih a sawi.
———-
Khawzawl District siam tura sorkar nawrna kal zelah Khawzawl Thalai Pawl, MZP leh Khawzel Students Association-te’n naktuk zing dar 5 atanga darkar 24 chhung Bandh huaihawt an tum avangin, venhimna lam tih that a ni a, Champhai SP Pu F Lalhuliana’n kan Correspondent a hrilh danin IR Battalion Police leh Khawzela Mizoram Police awmte chu buaina chhuak palh thei vengin hmun hrang hrangah ngwrh takin an duty dawn a ni. Hemi rual hian Magistrate-te pawh duty tir an ni ang a, Champhai DC Pu TV Fambawl sawi danin, Khawzawl SDO Civil leh Magistrate dangte chuan bandh chhung hian buaina leh thil duhawmlo thleng palh thei tha takin an veng dawn a ni. Darkar 24 chhung bandh neih tum a nih chhan chu Khawzawl Thalai Pawl Secretary Pu Rotluanga Ralte chuan sawifiahin, kum 1998-a MNF Sorkar-in Khawzawl District Hqrs a dah a lo tum tawh, tun thlenga tih hlawhtlin la nilo leh a tih hlawhtlinna tura VC leh Tlawmngaipawl inzawm khawmte hmalakna an thlawp zia tih lanna tur a ni a tia, Bandh hian naktuk zing dar 5 atanga naktip, August ni 1 zing dar 5 thleng a awh dawn a ni a ti. He Bandh neih tur hi Biate, Khawhai, Sialhawk, Chawngtlai, Kawlkulh leh Ngopa-a MZP te chuan an thlawp tih Khawzawl Thalai pawl chu an hrilh tawh niin an Secretary chuan a sawi bawk.
————
Mizoram sorkar thupek anga Aizawl Civil Hospital hung hna kal mekah Aizawl Civil Hospital sira Care Hospital zawn hungna lungbang siamthar chu nizan khan tih chhiat a ni a, hemi hmunah hian thir Gate siam nghal a ni. Hemi hmuna Civil Hospital hungna lungbang tihchhiat a ni hi tukin thleng khan Aizawl Civil Hospital Medical Superintendent, Dr. Lalbiakkima chuan a hre lo tih amah betu chanchinbu mite a hrilh a, Dr. Lalbiakkima chuan Civil Hospital hungna siam mek chu damdawi in himna atan leh thil bo awm lohna atan a pawimawh a ni tih sawiin, Health Deptt.-a Association hrang hrangte pawhin Resolution siamin Deptt. ram humhalh that chu an ngaih pawimawh thu an lo tarlang tawh tih a sawi a ni. ZONET Thudawn danin Aizawl Civil Hospital kianga damdawi in siam, Care Hospital hi Dr. Tlangkunga ta a ni a, a panna kawng ber hi Aizawl Civil Hospital ram kal tlang ngai a nih avangin Hospital ram hung hian a kalkawng a dang ping thei a ni. Health Deptt. hotute sawi danin he ram hi Civil Hospital ram ni thin, IVth Grade quarter sakna atana hman thin a ni a, Dr. Tlangkunga hian hmun danga a ram nen a thlengpui niin an sawi a ni.
—————
Mizoram Drugs Whole Sellers’ Association chuan SRS leh Drugs Inspector-te’n Teresa Pachuau chenna In, Bungkawn atanga ruihtheih chi damdawi an man chungchanga an thlavang hauhna thuchhuah an siam chu thil awmdan dik tak an hriat loh vanga an tihsual palh a ni tih thuchhuah siamin an sawifiah a, vawiin khan an hruaitu thenkhat-te chu Central YMA Office-ah lengin an pawl hming-a thuchhuah an lo neih tawh-ah ngaihdam an dil a ni. Central YMA Office-a leng, Mizoram Drugs Whole Sallers’ Association hruaitute hi an Vice President Pu Sanglura Sailo-in a ho a, hetah Teresa Pachuau chu Drugs Wholesale Licence a nei lo tih an hriat loh vanga a thlavang hauhna thuchhuah chu an siam niin an sawi a, an thuchhuah-a Secretary-in hming a ziah pawh chu Committee-na-ah Secretary chu kal lovin a hnu-ah thuchhuah tur an siamfel hnu-ah Secretary hi hming an sign tir niin an sawi a, an thiltih dik loh chungchangah hian ngaihdam an dil a ni.
————-
IR Battalion 5-na atana Constable 877 lakna District Hqrs hrang hranga neih mekah Measurement, Physical Fintness Test, Medical Test leh tih tur tul dangte zawh fel a ni tawh a, naktuk-ah a lakna Recruiting Centre tinah Written Test Exam neih a ni ang. Aizawl-ah chuan Written Test Exam bei tur hi mi 4,000 dawn lai a ni a, Exam turte chu zing dar 10-ah 3rd Battalion MAP Hqrs, Mualpui Gate-a lut hman vek tura hriattir an ni a, mahni pen, ziah chhan, Admit Card leh thil pawimawh dangte keng vek tura hriattir an ni a, Mobile Phone erawh chu an ken phal a ni dawn lo a ni. Aizawl Recruiting Centre-ah hian sipai 322 lak a ni dawn a ni. Hetiang bawk hian Lungleia 2nd MAP Battallion Hqrs. Luangmualah-te, Saiha, Lawngtlai, Serchhip, Champhai, Mamit leh Kolasib-ahte naktuk hian Written Test neih a ni dawn a, he Exam-na-a tel tur zawng zawngte chu a hun dik taka thleng theuh tura hriattir an nih bakah, ziah chhan tur leh ziakna Pen leh Admit Card keng vek tura hriattir an ni a, Examna hmunah Mobile Phone ken luh awih ni lo a ni. Tun tuma IR Battallion 5-na atana Recruiting Centre hrang hranga Constable lak tur zat chu, Saiha-ah 45, Lawngtlai-ah 88, Lunglei-ah 135, Serchhip-ah 53, Champhai-ah 107, Mamit-ah 62, Kolasib-ah 65 leh Aizawl-ah 322 a ni.
————-
Peoples Right to Information and Development Implementation Society of Mizoram (PRISM) chuan Mizoram Assembly inthlan, kumin kum tawp lama neih tura Candidate-te lipse vek an tum. Hemi chungchanga an thuchhuah-ah chuan candidate-te mimal nun leh, tun hma-a an thiltih dan-te tarlangin, ram hruai tlak mihring an ni nge ni lo tih mipui hnenah tarlan an tum tih an sawi a, hemi bakah hian Political Party tin Manifesto pawh lip se an tum bawk a, an thiltih dan tur hi hun reilo te-ah PRISM hruaitute chuan relfelin an puangzar dawn a ni.
————-
Mizoram Director General of Police Pu Lalrokhuma Pachuau chuan Police Officer tur leh Indian Reserve Battallion tur lak runpui, tunlaia neih mek chu mi tam tak eizawnna siamsakna tur a nih thu a sawi. Tukin-a New Market Police Beat Post a tlawhna-a amah tawiawmtu, thuthar lakhawmtute zawhna chhangin, DGP chuan tunlaia hna lak mekah hian Police hotu lu ber atanga a hniam ber thlengin rim taka an thawh thu a sawi a, hna dang pawh lak leh zel tum a nih thu leh chung zingah chuan Nurse leh IV Grade-te pawh lak tel an ni ang tih a sawi a ni. DGP chuan Bazar-a Beat Post tih changtlun leh Dawrpui Veng him that zawkna tura khawtlang hruaitute’n tan la tura an ngenna chu theihtawp chhuah-a bawhzui a tum thu a sawi a ni.
—————-
Kuthnathawktu Pawl hrang hrang aiawhte leh Agriculture Deptt. hotute chuan damdawi atanga lei tih thatna hlo siam, Chemical Fertilizer hman avanga mihring hriselna tlahniam leh natna chi hrang hrang mihringte’n an vei chungchang vawiin khan an sawiho. He sawihona, Agriculture Minister, Pu H.Rammawi Office-a ama hova neihah hian Chemical Fertilizer hmang lova thing leh hnim tawih hmanga buh leh thlai chin uar a tul thu-te, Mizo-te’n pi leh pu hunlai atanga Chemical Fertilizer hmang lova ei an zawn dan-te sawi a ni a, he inkhawmah hian Thingdawl Agriculture Firm atan Organic Certification hmuh a nih tawh thu leh Aieng chinna atan Organic Certification hmuh leh theih beisei a nih thu-te Minister chuan a sawi a, Chemical Fertilizer, Sikkim State-in a lak luh loh thu leh Mizoram pawhin Chemical Fertilizer a la lut lo ve thei tih a sawi a ni.
—————
MNF Party- a Information & Publicity Department chuan tunhnai khan Publicity Sub-Committee dinin Chanchinbu mi leh Cable TV-a thawk, media mi thenkhat member atan a ruat. Member atana ruat, chanchinbu mithenkhatte hnen atanga ZONET corr. thudawn danin, member atana rua, Chanchinbu mite hian an hriat loh-a lo ruat an ni tih leh chanchin thar ziaka eizawng an nih avangin an tan tan bik neih a thiang lo tih an sawi a, Zoram Politik Editor chuan eng party mah a thlawp loh thu leh, thlawp a tum loh thute sawiin MNF Party Information & Publicity Sub-Committee member atana ruat a nihna chu a pawm lo tih a sawi a, amah anga ngaihdan nei chanchinbu mi zingah an awm bawk a ni.
————–
Mizoram State Social Welfare Board buatsaih vawiin khan Agriculture Conference Hall-ah Tlawmngai Pawl-te nen Mizoram State Social Welfare Board hnuaia ruahmanna chi hrang hrang thlir hona hun hman a ni a, Social Welfare Minister Pu R.Tlanghmingthanga’n a hmanpui a ni. He hun hi Mizoram State Social Welfare Board Chairman Pi Lalengruali Sailo-in a kaihruai a, Minister chuan kalkhawmte chu mihring dam hun chhung chhiar thiam tum turin a fuih a, nitin-a hun hman danah mi pawi sawi loh tum chu thil tha ber a ni thu leh insiamthatna ngai lai-ah insiamthat a pawimawh thu a sawi a ni. Minister chuan Deptt thenkhat chu sum hailuh mai nana din a nih loh thu a sawi a, mipui-te tih dan tha zirtir-a a tul chuan hmasawn nan sum seng thin an nih thu a sawi a ni. He hun hmanpuitu dang, Social Welfare Secretary Pu Lalsawta chuan Social Welfare Deptt chu sorkar laipui-ah pawh Department pawimawh tak a nih thu a sawi a, State danga a awm laiin tlamngai pawl tha an tam loh thu leh Mizoram-ah chuan tlawmngai pawl zawng zawngte chu pawl tha tak niin sorkar nen pawh tha taka an thawk thei chu thil lawmawm tak a nih thu a sawi a ni. He meeting-ah hian tlawmngai pawl aiawh kal an tha hle a, chawhnu session-ah scheme hrang hrang an zirho a ni.
————
Kumin Independence Day pawmna lawmna tura Technical Committee chu vawiin khan an Chairman, Aizawl SP Pu LT Hrangchal hovin a Pisa-ah an thukhawm a, kumin-a ram zalenna lawm-na tura inbuatsaih-na hrang hrang an sawiho a ni. He meeting-ah hian Department hrang hrang aiawh-te’n sum lama harsatnate sawi chhuakin a chinfel dan turte an sawiho a, Lammual cheimawina chu Bawrhsap-in a hmanrua tumin 10th AR-te’n a hnatul-te an thawk ang a, Ground chu a rualrem tawh loh avangin Parade turte tan a remchan tawh loh avangin PWD-in Lammual cheithat hna lo thawk se an ti a, Pavillion leh Gallery-te a that tawk tawh loh bawk avangin mipuite him theih nan siamthat nise an ti a ni. Meeting-ah hian Chairman chuan Department tinte mawhphurhna sawi chhuakin Independence Day lawmna hlawhtling taka neih a nih theih nan mahni Department mawhphurhna-te hneh tak leh inpumpek-na rilru nen kalpui theuh turin member-te a chah a,
————-
Inter Media Publicity Coordination Committee (IMPCC)-te chu vawiin khan an Chairman Pu C.Lalrosanga hovin an thukhawm a, he hunah hian July thla thupui “Sikserh do” chungchanga hmalakna hrang hrang thlirletin an sawiho a ni. Meeting chuan Sikserh Do chungchanga Health Department bakah Media hrang hrang-te hmalakna chu tha thawkhat hle-in an ngai a, hetah hian Health Services Jt Director, Malaria changtu, Dr.Lalkailiani’n Mizorama malaria hluar hlea lang chu hmanrua leh thawktu an awm that tawh avanga enkawl an tam tak vang a ni tih a sawi a, Malaria thihpui pawh an kiam zel niin a sawi a ni. Meeting chuan mautam avanga sazu puangte suat nan tur hman thin a ni a, t<r ei sazu-te hian an thih dawnin tui hmun an pan thin avangin loneitute chu an sazu thah lakhawm a, ti riral ngei tura zirtir tam a tul hle tih an sawi a, AIR Aizawl Station chu thla thar ni 15 atangin FM function tir tur a nih thu an sawi bawk. IMPCC meetinmg hian August thla chhung thupui atan Hnam inpumkhatna an thlang a ni.
————
Mizoram People Conference Party thalaite chuan Mizoram MP Pu Vanlalzawma’n UPA sorkar fiah ni-a vote a thlak ve lo chu an ngaihthiam loh thu thuchhuah siamin an sawi a, an thuchhuah-ah chuan MNF chu an thawhpui thin BJP hmaizah leh Kohhran vengthawng bawk-a, ‘B^k Politics’ hmangah an puh a, hmai hnih neia Politics khelh ai chuan mahni nihna zahpui lova lanchhuahpui ngam chu a pawimawh zawk tih an sawi a ni. MPC Thalai chuan Politics chu Party ral venbuk ni lovin ram leh hnam ral venbuk a ni zawk tih an sawi a, United Nation pawhin North Korea hnenah Nuclear Reactor a siam chu bansan tura ngenin a bansan chuan tanpuina tam zawk pek a tiam a, hetiang hi vote hralh-na ni lo, ram tana thil tha niin an sawi a ni. Hetih lai hian Aizawl District Congress Committee pawhin Pu Vanlalzawma chu Lok Sabha member atan MNF hruaitute thlantlin ni lovin Mizoram mipuite thlantlin a ni tih an sawi a, hemi chungchanga MNF insawifiahna chu an pawm loh thu an sawi a ni.
————–
Mizoram sorkar hnuaia zirtirtu chi 3, Joint Committee hruaitute chuan an hlawh chungchanga an lungawi loh thu vawiin khan Aizawl Press Club-ah thuthar lakhawmtute an hrilh. He Joint Committee-ah hian Mizoram Primary Teachers Association (MPTA), Mizoram Middle School Teachers Association (MSTA) leh Mizoram Post-Graduate Teachers Association (MPGTA) hruaitute an tel a, an President Pu C.Chhuanvawra chuan an lungawi loh chhan sawifiah-in, sorkar hnathawk zawng zawngte hlawh tum thum tum li tih s^n a nih hnuah zirtirtute hlawh erawh chu tih s^n a la ni ve lova, Post-Graduate zirtirtute hlawh chu entry scale sang chuang lovin Special Allowance Cheng 200 chauh pek belh an ni a, Middle Headmaster-te hlawh chu tun hma-a thawkte leh tuna kai tharte nen inanga siamsak an ni a, Primary School-a thawk theuh theuh Selection Grade Scale-in lut tharte hlawh a phak lova, hlawh chungchanga thil dik lo awmte chu siamtha turin sorkar ngen a ni a, an ngenna a hlawhtlin loh chuan huam zau taka lungawi lohna lantir an tum dawn tih an sawi a ni. An kalzel dan tur zawhna chhangin Pu C.Chhuanvawra chuan, Joint Committee-in a la ngaihtuah dawn tih a sawi a ni.
————–
Vawiin khan Aizawl khawpui chu a lum lai berin celsius degree 27.6 a tling a, a vawh lai berin degree 19.2 a ni. Hemi chhunga ruah sur zat chu milimetre 1.2 a tling a ni.
———-


text:
August 31 News : Vawiin chawhma dar 10:30 vel khan August ni 26 zing dar 7-8 inkar vela Bawngthah kai Tlawngluia tla hlum Muanga kum 21 mi ruang hmuh a ni.
August 26 zing khan Bawngthah rama thingzaia riak mi pathum te chuan an thing zai sa chu Tlawng lui Bawngthah kai lama tawlh thlak tumin an thingzai sa qubic 50 vel zet chu an tel khawm a, Tlawng tui lian so but but maiah chuan an nawr tawlh ta a ni.
Thingzai tel khawm chungah hian mi 2 techu an lawnkai mai a, an thian zinga pakhat Muanga chu thingzai telkhawm chunga lawnkai ve tuma a hleuh phei chu tuizang khauhin a la a chaktakin lui mawng lamah a len thla ta vawn vawn mai a ni.
Muanga thiante pahnih hi livirin ala a, an thingzai chawp chuan a thehvir ta a, an thianpa Muanga tuilianin chak taka a len thla vawn vawn pawh chu an hmu thei a, rei loteah a pila an hmu zui ta lo a ni. Muanga thiante pahnih hi eng tin tin emaw vaukamah an inhai chhuak thei hram a, an chetsual dan hi Bawngthah khua ami te an han hrilh ta a ni.
Bawngthah leh Darlung khawtlangin ngawrh takin ruang zawn hna hi an thawka zui ta a, tui a len em avangin tih vak ngaihna avang hle mai. A tlak ni atanga ni 6 na, vawiin chawhma dar 10:30 vel khan Lungleng pa Pu Thangkunga chawhmeh zawng ram kal chuan Vawkzawn luiin Tlawng a finna, Vawkzawn li, vaukam tui chim chin leh chin lohah Muanga ruang chhe tawh tak bawkkhup zawnga lo awm chu a hmu ta a ni.
Muanga hian kekawrbul eng a ha a, mawza dum a la bun bawka, a thawmhnaw atang hian amah ngei a ni tih finfiah theih a nih thu thudawnna chuan a sawi. A sam a awm tawh lova, a hmai vun leh ti a filh deuh vek tawh a, a mawngtam ti pawh a awm tawh meuh lo a, a kawngchhung a pum leh ril vel engmah a awm tawhlo niin thu dawnna chuan a sawi bawk. A tlak tanna Bawngthah kai atang hian a ruang chharna Vawkzawn li hi ahria inti ten luidungah KM 20 vel zet a thui ni a an rin thu Pu Lalfakawma Lungleng 1 Branch YMA Secretary chuan a sawi.
Pu Thangkunga hi amah mai a ramkal a ni a, mitthi ruang chhe tawh tak chu vaukamah a hnuhchhuah hnuin Lungleng rama lonei feh kal te pun turin a kal ta a, anni nen chuan khua a mi te an han pun leh ta a ni. Lungleng 1 atanga ruang awmna hi ramhnuai kawng chhe tak mai km7 vel zet a ni a, kuang te siamin Lungleng YMA ten a ruang hi an zuk hlawm ta a ni.
Zanin khan Lunglengah hian Muanga chhungkhat hnaivai te leh Police lam pawh an thleng phei ve nghal a, zaninah Aizawl Civil Hospital morque house-ah dah a ni anga, naktukah postmortem zawh a nih hnuah Bawngthah lamah phurthla-in phum a ni ang.
Muanga hi Burma ram chhunga khaw pakhat Pidawta khaw chhuak a ni a, Bawngthah YMA ah hian membership fee te pe in chhiatnithatni fund te pawh a lo thawh ve thlap maia, hetianga vanduaina a lo tawh takah chuan Bawngthah khawtlang hruaitu te chuan an mahni khaw mi lehsa angin Bawngthah-a phum ngei tha an ti niin thu dawnna chuan a sawi bawk.
Source: Vanneihthanga Vanchhawng
Similar Posts:
- River Tlawng
- B.Lalhlimpuia, Zobawk ruang hmuh a ni
- Sudden Muanga
- August ni 27-a Kurung lui-a tuitla an chhar dan.
- Breaking News: Tui tla zawngtu tuiah a tlahlum ve leh


text:
“A, tunhma lam kan tleirawl chhoh lai a kum hnih khat emaw chhung lek ka inchiu ve thin bak kha chu ka inchiu tawh ngai lo”, an ti tlangpui. Nia a dik reng a ni, tleirawl at lai, nge ni a sual lai a mahni duh vang reng a, a hman dan lo tur leh a hman na lo tur a an hman damdawi rawt dip thlitfim a an inchiu thin avang a Mizoram pum in kan buaipui luih luih mai kha ‘Drugs addict’ tiin kan hre thin. Hun a lo kal a khawvel a thang zel a, a hming te pawh an thlak zel chu a ni. A lo ti thin te pawh an inchhira, an khawngaihthlak reng bawk a ni.
Hnam leh khawtlang kan thang a, chhungkua leh YMA kan tang tlang a, he sualna thlipui hian kian lam a pan tan deuh emaw ni chu aw kan ti ta deuh pawh a ni maithei. Nimahsela, an seilen lai a thlipuiin a nuai fo thingkung te chu an zia a herh kumkhua, kan ti ang deuh hian, thalai nun hi ruihhlo thlipui hian nasa takin a nuaiin a ti khawlo zui thin a ni. Kan hre awm e; HIV-AIDS, Hepatitic B/C, rilru lam buaina, pianphunga rualban lohna, ldt. Heng te hi kan hre tlang lawn hle, tlem a nitin nunkawng, nunphung leh hriselna lam kaihhnawih lehzualte kan sawi zuai zuai teh ang.
Kut leh ke a vung ber bur a, a mawi lo; chu chu kan hria, mipui mimir pawhin eng teh vakah kan ngai lova ngaiah kan nei tawh ni awm tak a ni. Heng kut/ke vung ber bur te hian a tuartu nun a tihrehawm hle a ni. A rit a, a khawng a, nitin nunphunga chetvel a ti harsa a nasa takin an nun a ti thuanawmp a ni. A lan mawi lohna kha chu khuh boh theih a. Chet khawrna leh midang ruala pen ve theihlohna erawh ‘pianphunga rualbanlohna’ a ni ringawt mai. Pem, pan leh tawih ringawt bak hi a tam a ni.
Hetiang kut ke vung ber bur te hian hliam an tuar hma a, awlsam te a hliam theih an ni. Va intihpalh leh accident bur kher pawh a ngai lo. Ho te te ah a pilh in a vun belhchhah a, nasa taka punlun in chu chuan vung reh theih lo, tur ut ut a na leh hnai la (septic) te in a chhuah thei a ni. Chutianga a lo awm chuan enkawl dam harsa tawh tak a ni. A tuartu tan lah hrehawm namen lova nasa a lo ni bawk si.
Engvang a chutia lo awm mai bik nge ni le? A hman loh dan tur leh hman lohna tur a hman anih avang khan damdawi khan thisen zem leh zam tesep (lymphatics) te a tichingpen zova, khalai taksa bung bik a thisen kal dan tidanglamin a ti khaihlak zova, chu mi chu taksa in lo siamthat a tum na lamah phuartu har (fibrosis) a lo insiam ve leh zel a, chung chuan thisen kaldan a ti danglam lehzual thin. Chutah meuh chuan khalai taksa peng bik kha chu saum tho hlim ang mai; ruh, tihrawl, diarduar, thisenzam leh thazam leh vun kha taksa tuihnangah khan a inchiahpuam ul thin ta mai a ni. Chu chu taksa nihphung pangngai ni hek lo le, hman rim emaw, thlah zal lutuk emaw, tihpalh zeuh chuan a vung a zual a, thisen hnianghnar ta lo chu a tihtheih chhiat lehzualna lam a pan ta mai thin a ni. A rahchhuah chu thihna a ni fo thin. Chu mai a la ni nang; kap, zak leh nghawngah te an lo inchiu tawh anih phei chuan kut ke lama thisen lutchhuak ve thei chhun te kha khing lai check pointah khian tlang zo lovin khuarkhurum mawng nei lo chhawng hnih a tla ang hlauh a chanchhia an ni ta mai thin a ni.
Insawithaihna lam pawh a ni lo bawk a sawi zel teh ang. Hetia kutke vung cher chur te a lo pun a, panchhia damthei lo meuh a rawn chhuah chuan a dam har em em mai lehnghal a, a tuartu tan chuan JOBA tia hming thlak mai pawh a chakawm rum rum ta ve ang. Thisen kalphung leh saum bur a chiah ang mai a lo nihtakah chuan, tisa pangngaiin hliam leh pem tidam tura hma a lak ang khan thapui a thawh thei ta si lova, rei tak, hrehawm taka tawrh hnuah hmel mawi lo zetin a damchhuak ve mial hlauh thin chauh a ni. Chumi chhung zawng chuan; sum, hun, tha leh zung leh rilru ngaihtuahna chhiarsen leh tlem sen angai thin a ni. Vanneihthlak taka a lo dam pial anih chuan a hmabak chu fimkhur zawka inenkawl leh invawn uluk a ni. Rilru lama inthlahrunna leh sum lam harsatna ten a lo tlakbuak phei chuan, an nun a khawngaihthlak thei hle a ni. Vun ser leh duk cher chur te leh zungtang chhum bung leh her tlei tlui te chu ka sawi kai tawh lo mai ang.
Aw le, a tira ka sawi ang khian drugs addict tih leh HIV..... etc tih hi chu kan hre fur, ninawm khawpin kan tlangaupui. Chumi piah lamah chuan nasa takin nun leh hriselna a nghawng a, sum pai a khawrh a, nunphung a tikhaihlak a, hlim-lawm a ti khingbai fo thin. Kan ramah ruihhlo hmansual a nep chho a kan ngai anih pawhin, a lo ti tawh thin te zingah heng harsatna leh a bak te hi a awm chho zel dawn tih i hai lovang u. Chu chu hria in kan thalaite; kan tu leh fate hi nasa takin ruihhlo hmansualin a ken tel harsa kan hriat leh hriat lem loh te laka fihlim thei turin tan i lak thar pui teh ang u. Chu chu ka thupui a ni, a la tlai lo, tlai erawh a tlai tep a ni. Tawp thut teh ang.
Ka lawm e.
...khrum
[kan hotuten post an tichhuak tha duh lo nge ni, ka lo tichhuak chhen mai teh ang.]


text: 1Ghin nak ah Thu ah mawng ca kami ning guk lawk ci, cun ah Thu cu ak htük ge ung om ciah kiak ci. Cun ah Thu cu mi ng'zak ci, mi mik awn mi hmuk ci, mi kut awn mi tawn ci. 2Cun ah ghin nak mik awn hmuh vai ah a om zah ung mi hmuk ci, ani ah mawng phi mi pyein sak ci. Pa Khanpughi awn atäng ah om ciah ang täi ghin nak cu keimi ah khan ah dang sei, a cun ah mawng cu kami pyein ci. 3Keimi naw kami hmuh la kami ng'zak cu nangmi am kami ning shäu gui ci. Cun ah kia sei keimi cu Pa Khanpughi la Ahtapa Bawi Jesuh Khrit awn kami pui m'ca ah mäih ah nangmi cu kei mi awn atäng ah nami pui m'ca tuk khai nei. 4Keimi naw zeikiai nak kümbe sei kami gah nak vai ah shin ah ca kami guk law nei. 5Tuhbäi keimi naw Ahtapa ung hmu ng'za ne kami shäu ba ah thu cu, “Khanpughi cu akdei ah kiak ci, ani ung hmüp nak api phi kä om ci,” ciah kiak ci. 6Bawipa awn kami pui m'ca ci nei, ci netah hmüp khui ung mi om ah a kiak ung, mi om ih la mi thu m'gawng van awn mi hleeihlak ciah kiak khai. 7Cun ung phi ani cu akdei ung a om ah mäih ah, mik mi cu ak dei ung mi om ah a kiak ung, mik mi cu tumat la tumat pui m'ca nak om ci. Khanpughi ah Htapa Bawi Jesuh naw asi ng'hlui awn mi kat nak nüng cu m'si ne ana theing sak gui pyi ah kiak ci. 8Kei ung shetkat nak kä om ci mi ci ah kiak ung, mi mät naw mi mät mi m'hleei ciah kiak ci, mik mi ung düng nak la cang nak cu kä om ci. 9Khanpughi cu a shaitaak küm sak ne, düng nak bäng bik ci, mik mi cu mi kat nak ng'kiaa ne, mi ng'paa ah akiak ung, mi kat nak nam gein gui ne, mi cheishoh nak nüng phi theingcim sak ci. 10Kei shetkat nak kä ka bik ci, mi ciah a kiak ung, Khanpughi cu hleeihlak thei ciah mi pian ah kiak ci, mik mi ung ani ah thu cu kä om ciah kiak ci.


text: 1Chun, a chuanh le, mi nei tla nih thawhlâwm bâwm ah an thawhlâwm thlâk liau a muh. 2Chun, numei pâm tak âu nih mawh lepta nih a thlâk mi a muh. 3Chun, anih nih chun, "Thungâi tak hen ka nan simh na, hi bang zawzawng ngâk hen hi numei pâm tak nih hin tam dauh a thlâk: 4Hi zawng tla nih hin an neih a lei mi thawhlâwm ah an thlâk asi; anih lam nih chun a duh liau tak, a nungnâk dingah a neihlem mi a thlâk hep asi," a ti. 5Chun, âu tla nih mawh Pathian Biakin thu, lung ṭha tak leh thilpêk hen an thuamh zia an sim liauah anih nih chun, 6"Hi bang nan thilmuh hi, chimtir lo hen lung â tiang mi rerêng hinah a um lai lo; chubang hâwi ni chu a tlung teh lai," a ti. 7Chun, annih nih chun a sinah, "Sîntirtu, chubang chu zei tikah a hawng um lai? Chubang chu a hawng tlung awt tikah singsiahnâk zei me a um lai?" ti hen an deih. 8Chun, anih nih chun, "An perpet na lonâk ding hen a thiamthih u. Mi tamtak nih, 'Amah chu ka si, a tik a tlung rawh,' ti hen, keimah min sâl hen an hawng lai; chu minung tla chu zûl lah na u. 9Chun, tuk thu leh nawknâk thu nan theih tikah ṭih lah u. Chubang chu a hawng tlung masa ding rêng asi. A dawnghnâk lam chu a tlung sawm lai lo rih," a ti. 10Chun, an sinah, "Phun dang leh phun dang anna do lai le, ram dang leh ram dang anna do lai le, 11lî fâk tak â nîn lai le, mun dang dang ah pâm a tlung lai le, râi a lêng lai le; vân thawk hen thil ṭihnungkâi tla leh singsiahnâk cherkhet tla a hawng um lai. 12Sikhawmsele, chubang thil zawzawng a hawng tlung lânah chun a nan tleih na lai le, an nehsawh na lai. Pumhnâk in tla ah an kalpi na lai le, rêngin tla ah an khumh na lai; lalchem tla leh governor tla mâika ah an kalpi na lai. 13Hi hi Thâwngthâng Ṭha sim ding hen nan tik dêngkhâwng asi lai. 14Chuvachun, a sâng ding dân ruatkan lo ding hen nan thinlung birhtir u; 15nan mêlma zawzawng an kham na hen an êl kho lo na nâk ding hen thu leh finghnâk ka nan pêk na awt ruangah. 16Chun, nan nu leh pa tla, nan unau tla, nan rualsia tla, nan hâwi tla nih an tleihtir na lai; a zeimaw mi an nan thah na lai. 17Keimah min ruangah mi zawzawng huat nan si lai. 18Sikhawmsele, nan samzâi pakhat khawm a vei lai lo. 19Nan felfênâk nih nan nungnâk a hum lai. 20"Sikhawmsele, kawrsen hotu tla nih Jerusalem an hual mi nan muh tikah a vei awt ti theih u. 21Chu tikah chun Judai ram ah um tla chu tlâng ah tek na seh; a sungah um mi tla nih chun suaktâk na seh; ram ah um mi tla chu a sungah lût lah seh. 22Chubang ni tla chu phû lam ni asi, thu an rîn mi zawzawng a hawng tlung khonâk ding hen. 23Chubang ni ah chun râi tla leh nauno pawmtu tla tlûn a pit lai, laikulh ah hin hamhnâk cherkhet a hawng tlung awt ruangah leh hi phun tla tlûnah hin Pathian thinthawknâk a tlung awt ruangah. 24Chun, nâmsâu ah an thi lai le, phun kip sinah sal ah put hen an um lai; chun Phundang tla tik a dawng lân lo chu Jerusalem chu lamhbêk hen a um lai. 25"Chun, nî, thlâ leh ârfi tla ah singsiahnâk a um lai. Tisumsumriat rûm leh a tlingtlawk ruangah tual ah khawm phun kip hamhnâk leh lawksawngnâk a tlung lai; 26minung tla thlabâr ruangah leh laikulh ah thil hawng tlung ding mi chu dawn ruangah an nang lai; vân thiltikhonâk tla chu â nîn awt ruangah. 27Chu tikah chun Minung Fapa hi thiltikhonâk leh rokualnâk fâk tak hen sûm lakah a hawng kal mi an muh lai. 28Chun, chubang thil chu a hawng tlung tikah, tlûnlei zauh ule, chuanh u; nan ruangsuaknâk ding chu a nâi rawh ruangah," a ti. 29Chun, an sinah tahṭhimh thu a sim le: "Theipi kûng leh thing zawzawng zauh u; 30a chawrh no kâ hen chu chu nan muh le, ṭhâlpini a suak awt ti mah chiau nih nan theih tâwn. 31Chu hâwi ber hen nannih khawm nih chubang a hawng tlung mi nan muh tikah chun Pathian Râm a nâi rawh ti theih u. 32"Thungâi tak hen ka nan simh na, thil zawzawng a hawng tlung kim lân lo chu tusan minung tla hi an tlâu lai lo. 33Tual leh vân a tlâu lai le, ka thu lam chu a tlâu rêng lai lo. 34"Sikhawmsele, a thiamthih u, chu lo chun ei khawp tuktarâi hen, zû rî hen, dam sung khawsat dawn hen nan thinlung a khat sual lai. Chu ni ah chun thang awh hâwi hen lâkkhatko ah nan tlûnah a hawng tlung khup lai. 35Chu hâwitê hen laikulh pumpi ah um mi zawzawng tlûnah chun a hawng tlung awt chiau asi. 36A ringrâwn u, Minung Fapa mâika ah nan dîr khonâk ding hen leh thil hawng tlung ding mi tla zawzawng ah him ding leh chaknâk nan nei khonâk ding hen thlacham u, a ti. 37Chun, sûn ah chun Pathian Biakin ah a sîntir na tâwn le; zân ah chun a suak le, Oliv Tlâng an ti mi ah chun a riak tâwn. 38Chun, zîng ah a thu ngâi ding hen mi zawzawng Pathian Biakin ah a sinah an hawng kal tâwn.


text:
Chanchin Tha-in kan ram a rawn luh hnu-a kan changkan tak dan te, zirna lama hma kan sawn chakzia leh India ram pum-a ziak leh chhiar thiam lama pahnihna hial kan lo ni te hi Pathian malsawmna a ni tih hai rual a ni lo. Thiamna sang zawk beiseiin kan thalai tam takte`n mahni in chhung lum pawh thlahlel zo lovin, hnam dang karah, thin phu dep depin an awm a. An thawhrimna leh an tumruhna rah thlum tak chu seng ngei tura tan nasa tak an la hmuh hi chuan a thlamuanthlak em em thin a, a lawmawm bawk a ni.
Bazarah han chhuak ila, thalai rual inpel suau suau han hmuhte, an thuam mawi tak tak han hmuhte keini ang chuan "Kan ram chu kan lo va changkang tawh tak em!", kan ti mai ang. Mahse, kan incheinate chu mawiin a mante chu to hle mah se kan mawina chuan en chet a dawl lova, hnam dangte hnuihsawh kan hlawh leh mai thin. Hei hi zawng a pawi a ni e.
Chp 533. The Silence that we all missed - Last night, a lot of people watched NorthEast United FC and FC Goa battle it out at the ongoing Indian Super League. The match ended in a draw, with veter...
5 days ago


text:
-Robert Zoliana, The ZOZAM Times
Grand Society of Mizoram (GSM) bultuma Mumbai-a Indian Idol audition-a tel te chu nimin khan Aizawl an lo thleng leh ta a, hmar chhak bial atanga mi 60 vel tel zingah Mizoram atangin – Aldrin-a, Joseph-a, Zonunmawii leh Sangzuali te an inlan. An zai tha hle nia a lan lai leh judge te pawhin comment tha tak tak an pe chung pawhin second 30 pawh zai hman lo te nen ang khata hrut rualin, first round paltlang lo turin an dang bet ta a, he thilah hian chi leh hnam inthliarna a awm ni ngeia an hriat thu an sawi.
Kan zai mite hruaitu Pi Laltlanthangi Pachuau, GSM-a Fin Secy. chuan, “Kan naute hi an vaiin an zai tha vek a, luh an phal lohna thlenga ka luh theih avangin engemaw chen chu thil awmdan pawh ka man thiam a. Mahse, tumah an tling lova, hmar chhak bial atanga kal mi 60 vel zingah tumahin first round an paltlang lo. Nula pakhat phei chu a lawm lo hle a, “Hmar chhak min ngaihsak lo” ti-a auvin, a thu lui tlat a ni.
“Pawn lam boruak pawh a sosang hman thelh a, chutah an hotute zinga mi pakhat chuan, “Tunge ni kha, in Surabhi kha engnge a nih? Khaw’nge a awmna pawh kan hre hlei nem, Sony tan engmah a thawk lo.” tiin a rawn au a. Chu chuan, ngaihtuahna a tithui hle a, kan lungawi lo. Hmar chhak atanga kalte nen pawh kan sawi ho thin a, he thilah hian chi leh hnim inthliarna rawngkai a awm a ni tih chu an ngaihdan a ni deuh vek,” tiin a sawi.
(more…)


text:
Ka thinlungah hian ala cham reng mai, khang mi pahnih Ropui leh zahawm, keima tan ngei pawha hlu leh ka dam chhung hun chhuk leh chho, ka lungngaih mangan leh hlim lai pawh a ka awm dan tur leh ka kawng min kawh hmuh a, min hruai tu ber te an ni si a. A tul hun ah min fuih a, min zilhhau bawk tu te an ni a. Harsatna leh beidawnna ruama ka awm laite, lungngaihna chirhdup a ka pil mek lai pawh in chung hmun ata min hruaichhuakin, ka rilru ngaihtuahna min siam thar sak tu te an ni, ka tan chuan an hluin, an mahni ah hian zirtur a va tam em.
Hemi te pahnih hi tun hma hun, naupan lai hun te pawhin an hming te chu ka lo hre ve fo tawh thin a. Tin, an mahni pawh hi ka hmu ve zauh zauh thin a han hriatchian a, han belhbul vak pawh ka lo tum hranpa ngai lem lova, Mahse, ka hriatve tak chin ah chuan kan in kawmin, thukhawchang te pawh kan sawiho ve fo ta mai a, ka thu lak na ber te an lo ni ta reng mai ani.
Vawkhniak zawn thla ani a, khua a chengin ruahsur lai in, nau tap meng ker kur ang mai in ban zai a rel der lo mai a. Chhun lam ani a, ruah avang in engmah tih apeih awmlova. A tahrik leh darkar te ka hre reng lova , 1998 kum ani tih erawh ka la chiang hle thung. Heng mi pahnih te hi rawn leng lut in an ni nen hian hun thawl tha tak in kawmna hun kan nei hlauh mai a. An ni pahnih hi pa sawilan tawh ang khan mi ropui leh zahawm tak, mite tan a innghah na tlak leh tling an nih avangin, midang te ang a kawm satliah mai mai chi an ni lova, chuvangin thinlung taka kawm an ngaih dawn avangin rilru ka lo siamve thuai a.
Kei chuan engmah sawi ve lo ila, anni pahnih kam liam hi lo chang ila a fin thlak zawk ang ka ti rilru a. Tichuan an ni pahnih chuan an duh zawng leh an vei zawng te chu an sawi ta mial mial mai a, sawi tur an ngah in an lo ap dun ve ve hle leh nghal a. An thu leh hla atang chuan mi te tan a an inhawn zia leh an inpek zia te, an mahni a thu ril leh ropui tak tak awm te midang te tan a pho chhuak a, zau zawk a tlang zarh zel an duh thu te an sawi uar hle mai a. Midang te pawhin keimah ang bawk a an mahni avang ahlimna leh lawm na an dawn ve thin thu te pawh min hrilh mawlh mawlh a, kan hlim hle mai a.
Heng ka thiante pahnih hi an inkawp remin an in lungrual hle maia an in kalsan hlei theilo ani ber a. Mte tan an pahnih hian malsawmna nih zel pawh an duh in an tum hle a. Khawi ilo an vah nah leh kal chhuah na ah pawh a mal chuan an kal chhuak thei meuhlo , nupa kawpchawi in hmangaih leh in thlahlel tak hi an ang ber mai awm e . A mal a an awm chuan kim lo tlata inhriatna an nei thin. Mite lo thlir danah pawh an pahnih a an nih loh chuan kimhlel a hriatna an lo nei ve leh zel bawk si nen.
Chutia rei ngial kan inkawmna hun kan hman hnu chuan ka rilriin, ‘ Chutia inkawmho ve ta lem han ngawih tluan teh ngawt , KA ZAWHNA CHU HEI HI ANIA . Hei le, in chanchin hi mi tam tak in kan hria a, mite tan tangkaina in nei nasa in, mitin mai mamawh nangmahah hian a awmin ka hria a. In sawi tak ang khan nangmahni lam pawhin mite tan malsawmna in nihtheihna turin kawng zau takin inhawng renga, a lawmawm hlein ka hria. Mahse, hetia kawng zau taka in hawn reng lai leh in pek êm êm lai hian mite hian an mahniah in tan eng ang chiahin nge kawng an lohawn sak ve che u le? Thalai ka ni bawk a,a bik takin thalaite hian an rawn bel che u in an rawn hnaih viau che u em le?’’ ka han ti deuh duah a.
An ngawi reng a, an han in en he haw a, nang zawk chhang rawh an inti deuh niin an hmel ah chuan a lang a.A lian zawk leh upa deuh zawk hmelpu chuan, “I zawh na chu zawhna awm tak a ni e, ka chhan chak zawng tak a ni a; mahse sawi nuam tak leh ngaihthlak nuam tak chu a ni lovang. Kan pahnih hian hemi chungchangah chuan sawi tur kan ngah in ka ring, keiman kan pahnih aiawhin kan chhang mai ang che” a ti a.”Inthlahrung hauh lovin han sawi rawh khai” ka lo ti ve thuai a. Hei hi ka zawhna min chhanna chu a ni :-
“Aw le, tuna ka thu leh hla hi mitinte hian lo hria se ka duh hle mai. Tun hma kha chuan, mite hian min hlut ve hlein kan lo hre thin a, kan bul a awmte leh kan thu leh hla te pawh an ngaichang peihin mi an dawngsawng thain, kan tan hian kawng pawh an hawng viau thin. Nimahsela, hun te alo kal zel a, mite an lo changkang chho zel a, finna leh thiamna alo pung a, keimahni hrulah keimahni ang deuhin mithar rawnin lan leh inphochhuak te an lo chhuak tana. Chung rawn in lar thar te chu an fing êm êm mai a, mite mit chak zawng leh duh zawng an hre ve êm êm a. Chutiang chuan an rilrem zawng tur ngawt thlirin sum an duh avangin mite a ni lo lamah an hruai peng ta zel a.
Chung mite hruaina leh zirtirnaah chuan ei tur tak, mihringte tan a innghahna tling leh hlimna leh lawmna, hlawhtlinna thuruk a awm der si lova.Chung angte pawh chu hre reng mahse hai derin keini pahnih chu min thlahthlamin min hlat tial tial a. Chung ang mithar ho chu an bel a, an pan luai luai ta mai a. Tunlai thalaite pawh chutiang tho chu an ni an dinhmun chu. Anni phei chuan mi bel bul tawh lo hle, kan tan hian an mahniah kawng pawh min hawn ngai lo tih theih a ni. An lan dan ah chuan min hua a min do pawhin an lang lem lova. Mahse, min thlakhlelhna thin ang zawng zawngte kha an mahniah hian beisei tur a awm tawh lo.
Heng avangte hian kan lungngai a, chubakah kan khua te pawh hi a har ve êm êm thin a sin. Beisei takin an lam kan hawi a, kan lo thlir ve reng thin a.An bul hnai leh an mit hmuh phak a kan awm ve reng chung pawh hian kan awm ve anih tih pawh an hre tawh lo ni berin kan hria. Thalai te hian min ngaihsak hman tawh lo, min zahpui a, thing min ti ni berin kan hre tawh tlat. Inkhawmna leh an programme an hman nikhuate pawh hian tun hma chuan min sawm a, min hruai ve thin anuam pawh kan ti thin hle a, tunah erawh chuan min zahpui a hruai enah pawh min en ta lo, an mahni in an kal vawk vawk ta mai. Engemaw chang a min hruai ve zauh lahin, mite ngaih leh hmuh a hming that nan chauh ni tein kan hre tlat.’’ Tiin min chhang a.Chutiang chu alo ni maw, a va pawi ve aw in lam an lo hawi leh theihna turin engtia tih chi nge maw ni ang le” ka lo ti a. “Keini pahnih chuan tihngaihna kan hre lo, an mahni an pawimawh a an inhriatchhuah a an rawn hawilet hun hi ti hian kan nghak tawp mai” an ti a.
“Nih leh chung thalaite hnenah chuan thuchah duh te in nei em? Han chah te u” ka ti a. “Kan lam lo hawi let leha,inpawhho taka nungho leh turin tan la sela kan duh a. An thiltihna leh inkhawmnaah te hian min hruaiin min sawm ve ziah thin tawh se. An hmuhphak leh khawihphak a kan awmte hian min kal pel mai mai lovin, min biain min kawm bawrh bawrh thin sela. Min biak leh min kawm pawhin lanmawi nan mai a minhmang lovin thinlung leh rilru takin thian rinawm ni turin min kawm thin se.
Kan sawi lang duh dawn em ni kan tih thil pakhat a awm a, kan sawi lan loh chuan an tan a pawi dawn si, kan sawi leh duh chu thalai thenkhatte hian sahdah, khainithil eng engemaw te min ah tir leh tlat thin, keini thian dun hian kan ti thei der si lo hengte pawh hi bansan thei se kan ti êm êm a ni. A tawp ber atan chuan, mi tam takin an ina awm turin mi n sawma min hruaia, min hruai haw te tea, min ngaihsak chhuanzawm leh silo te hi a khawhar thlak kan ti thin teh asin.
Min ngaihsak lova, mi an kal pelh mai mai chuan manganna leh harsatna an tawh hunah lehlam kan la hawisan ve mai ang, chutih hunah chuan an vui thei lovang hreawm takin hun an la hmang ngei dawn a ni. Chuvangin kan lam lo hawi let thuai se kan va duh teh lul em,chu chu a ni kan thuchah duh chu,” tiin an sawi ta. Chutia an thu chah duh ber an sawi takah chuan Bible (Pathian lehkhabu thianghlim) leh Kristian Hla Bu te nen chuan kan inhmuh leh inkawmho leh hma zawng atan inmangtha ta rih a.
Similar Posts:
- Ka mumang
- Doctor leh terrorist fapa
- Hmangaihnain a hnawl sipai huaisen
- Engtin nge ka hnem ang?
- Darthlalang Sawm


text:
(Keia bengvar loh tak pawh a ni a, Chhana pa boral hlimah post nachang ka lo hre lova, min hrethiam teh u, misual ho…)
Tahrik ni 24.3.2012 tukthuan eikhawm hlim kha a ni a ni a, ka phone lo ri ral ral chu ka han la a, ka han enchian chuan a hring a hrana ka la hmuh ngai loh Mate Ainawn hi alo ni a, a aw atang chuan zahawm viau e ti lo chuan a nelawm phian bawk a, “MI turin millenium center-ah rawn chho rawh, HVa a rawn haw a kan MI dawn, Muantea Cobain pawh ilo kal loh chuan a zak ang……….” . Tum danga MI kal zak thin kha mi sawmtu zahawm leh nelawm tak avang chuan zak chung chungin ka lo kal ve ta kha a ni a, ka rin aiin a nuam. Kan han inhmu khawm nak nak a, Sheldon, H. vangchhia, Maisek, Fathersphinx, marvin, TSA…adt. mi inanglo leh ze hrang hrang lungrual taka kan han inkawm khawm kha ava nuam tak em! Khami tum zet kha chu a thla pawh kan la ta ngei e……..Vaiva pawh. Midang aia tlai deuh hlekah pa dawlhkai leh ruakhau tha tak mai, hmel en reng reng pawh a misual sual silo tih hriat ngawih ngawih hi a rawn lut a, tuman kan lo hre reng reng lova, Pu Sama’n “tunge i nih ve le?” ti a lo chibai pahin alo lawm a…..”CHHANA PA” tiin a chhang a, kha kha ani kei Chhana pa ka hriat hmasak ber na chu.
Pu Hmingthanzuala Kawlni(Hmingpuia/Zuala ti a koh bawk), misual.com active member ni thin kha Upa Kawlkunga leh Pi B. Lalnuntluangi te fa hmingkoh niin Dt. 25.12.1987 khan tlabung-ah alo piang a. Govt Primary School Tlabungah Class IV thleng a zir a, Govt Zodin middle school Tlabungah Class VII thleng a zir hnuah 2001 khan New life academy, Lunglei atangin HSLC chu I Div-ah a pass bawk a, Science subj-ah phei chuan letter mark a hmu hial a ni. Class XII science a zawh hnuin kolkata lamah software engineering lam a zir zawm ta a, a zir zawh hmain hian Rebecca lalmuanzovi fanai nen inneiin, kum 2009-ah fapa duhawm tak Vanlalchhanchhuaha Kawlni an nei a….hei ngei hi alo nih dawn hi Chhana pa alo intih thin ni.
Upper republic-a awm an ni a(Bethesda bul kawng kual lai), kohhran leh khawtlangah pawh a inhmang viau mai a, YMA lamah section comm. member a ni a. Tin, Kohhran lamah BCM central churhah lawiin TKP-ah pawh Group secy niin Unit TKP programme committee a ni bawk a ni.
Eizawnna lamah chuan 2008 khan AG Office, shillong-ah data entry operator hna thawkin, 2010-ah a chawlh san a. 2012 atang khan Mizoram Building & other construction workers Board hnuaiah computer operator hna a thawk leh a, hei hi a thih ni thlengin a vuan zui ta a ni.
Sual hliam theih he khawvela kan awm chhung hian Chhana pa pawh hian harsatna a pumpelh bik lo, harsatna kawng hrang hrang te a tawh hnuah Dt. 24.7.2013 khan a nuin an awmna Lunglei lamah enkawl zui turin a rawn la ta a, Dt. 25.7.2013 khan faith Hospital Lungleiah admit a ni a, a pum na a ti hle a doctor leh nurse te pawhin theih tawp an chhuah pawhin awmzia a nei thei meuh lo! Lalpa ringtute hi sualin min hneh chang awm mah sela A lama kan hawi kir chuan Lalpa chuan min lo lawm leh thin, Vanduaina karah pawh malsawmna kawl alo eng leh thin a, Natna leh harsatna karah hian Pathian alo hnai fo thin. Chhana pa pawh hian hetia natna tuara a awm lai hian A rawng a bawlsak thin a chu a kal bo san thui tawh zia a inhmu chhuak chiang hle a, Missionary/fulltime worker ni tura dam chhuah leh chu a tum hle a ni, a nu hnenah pawh missionary tura kal a dil hial a. Thlemna leh sual thiltihtheihna in a hneh theih tawh lohna hmunah Dt 26.7.2013 (12.30 AM) khan Lalpan alo chawlh tir ta a ni. A ruang hi a nupui fanau te awmna lam Aizawlah lak phei niin Dt. 27.7.2013 khan vuiliam a ni.
Similar Posts:
- Headmaster pa rem rem
- Misual member ^-||R@lT€||-^ kan chan ta!
- MZP in sikul naupang inchei dan ngaimawh
- Chetchhiatna 2
- Naupang School luh tir na tha?


text:
Update: Looks real according to this website pointed out by Goldmember.
He thu hi ka ngaihven ve reng a. An lokal dawn tak tak an ti. Chanchinbu lamah chuti bawk, an ziak nual hlawm tawh. An ziah dan chuan November 24 zan hian AR lammual ah an zai dawn a, an hla lar tak tak te an sa ang. Band website vel ka check kual a, an tour programme ah chuan Aizawl a la lang lem lo (ka check kim lo nge ka hre lo a).
80’s chho vela rock band lar tak thin, Smokies chu Aizawlah an lo kal dawn ta e! Smokies te lo kal na tur hian sponsors lam te pohin hma an la char char a, tunah chuan a chiang thaw khat tawh ah a ngaih theih….. read on
Similar Posts:
- Robot band “The Trons”
- Is it for real???
- Sponsorships and Indian Sports!
- The Scavenger Project enters IROCK final
- Boomarang to rock Bangalore


text:
Naupan laiin Shillong lamah lehkha zirin ka awm ve ṭhin a. Hetih lai hian The Beatles leh Abba an lar hle ṭhin. Chutiang karah chuan keini rualho zingah “Penpal” neih kan intihhmuh ṭhin hle bawk.
Penpal (Kar hla ṭhian) kha tunlai Facebook ang deuh ani ber awm e.Ṭhiante ṭhian kan ṭhian ve leh chhawng a. Tin, magazine-ah te khan ‘Penpal column’ a awm hrang thliah ṭhin.
Tichuan, Penpal chu midang ang bawkin ka nei ve ṭhin a, ram hrang hrang stamp khawn khawm kan uar phah viau nghe nghe bawk. Lehkha ziakna puan cheimawi tak tak chu dawrah kan lei ṭhin a. Lehkha-ip (envelope) pawh kan duh uluk ve ṭhin viau a ni. China, USA, UK leh hmun hrang hrang ami te nen lehkha kan inthawn kual a, piancham thlengin kan inhriatsak bakah lawmpuina dawng hman tur ngeiin lehkha kan inthawn ṭhin. USA leh Japan aṭangin present thawn (chocolate ilo) an peih viau ṭhin.
Penpal tur a kan duhte hnenah chuan tia’ng deuh hian English thiam ang tawk tawkin bul kan han ṭan a:
Hello …,
My name is …. and i am from… and i am … years old. My hobbies are…I saw /got your address from… and i hope we can become friends…”
Hetiang a bul kan ṭan hnu hian min rawn chhan chuan kan in be chhunzawm ta ṭhin a. Thlalak te inthawnin kan chanchin kan inhrilh chho zel a, inngai tawn takin alo awm ve theih viau ṭhin a ni. Inbetlang thei reng kan nih loh vangin an mi chhanna a ngahhlelhawm ṭhin viau mai. Mipa leh hmeichhe inkar lehkha inthawn anih chuan lehkha-ip (envelope) chhinah khan “Open with a smile” tih te kan ziak tel bawk ṭhin a. Lehkhaah chuan perfume te kan phuah nam châng pawh a awm thin.
Hetiang ka “Penpal” neih hmasak ber chu Florida ami niin ka hria a, tun thleng a ka thian ni zui ta chu Alabama ami, Cassandra niin, an chhungkua nen pawh thiantha (family friend) kan ni chho ta zel mai.
Khang hun kha chuan kan social network (ang) a ni ve ber mai a. Chutiang a lehkha dawn hun nghak a thlahlel tak kan nih laiin thenkhat chu nupa hlim takah te pawh an inchhuah fo thin reng a ni.
Hetiang thil hian mihring rilru chhungril thleng maiin alo khawih thei hle tih chu he hlathu hian a sawi chiang viau awm e.
Kawlvalenchham a leng thian duh tak
I tan thaikawi biahthu ka rawn tir a
Aw sakhmel tawnni her lo,
Mahse i hlimthla thlirin
Thinlaiah aiang i cham reng e
Van dumpawl leh boruak thiang karah
Awmhar kan run riangte ah hian maw
Kei lungmawl hian lung chimten
Ka dawn vawng vawng thin che a
Sakhmel tawnni awm silo ka thian
Sakhmel tawngloh kar hla thian
Kan kar lamtluang a thui vawng vawng
ka thinlung chhungrilah
I chamreng aw ka thian
Thaikawi biahthu ka hlan tawh che a
I thaikawi biahthu min hlan ve la
I sakhmel mawi leh anka mawiin
Lairilah a fan ngei e
Engtikah tawnni her ve ang maw?
Sakhmel tawnloh karhla thian
Kan kar lamtluang a thui vawng vawng
Ka thinlung chhungrilah
I cham reng aw ka thian
(repeat 2nd last stanza)


text:
July 23 zanlai dar 12 vela Facebook a Group pakhat Special Report atanga thu post vangin FIR thehlut. July 23 zan khan facebook a Special Report group ah chuan Puitea Tuallawt inti chuan ‘Warning’ tih thupui hmangin thu a post a, he a thu post ah hian mimal Ab-a Etlar Gemeni tih hming sawiin Ab-a Etlar Gemeni hian facebook atangin a thiannu pakhat chu video chat a neih pui a, chu nula chu a thawmhnaw te phelha a taksa thenkhat titlang turin a ngen thu a sawi lang a. Puitea Tuallawt inti hian facebook-a a thu post ah hian Ab-a Etlar Gemeni chu lo ti nawn leh tawh lo turin a vau nghal a. Heng bakah hian Puitea Tuallawt chuan Ab-a Etlar Gemeni chu Gospel Singer ai mah a Setanic Singer anga a ngaih zawk hial thu a sawi a ni, mi rawngbawlnaah te pawh sawm lova mahni insawiluta zai thin a nih thu te a post a ni.
Puitea Tuallawt thu post hi Ab-a Etlar Gemeni (Abraham-a) chuan July 31 hian Aizawl Police Station ah FIR (First Information Report) a thehlut a, heta FIR ah hian Abraham chuan Facebook atanga Puitea Tuallawt in ama wall ah leh Special Report Group ah te member zawng zawng hmuh theih turin a mimal nun chungchang a mualpho thei ang bera a chanchin dik emaw diklo emaw a rawn post hi amah tih mualpho a tum vang leh ama eizawnna leh a hmalam nunkhua (Future) thleng pawh tih chhiat vek a duh vanga hetiang thil tiah a ngai a. Hemi avanga a lungawi theih loh avang leh Police te chu hma laksak turin a ngen ta a ni.
Similar Posts:
- Facebook a thudiklo post avangin FIR
- Tura hrai hlum maw??
- Facebook-a thu post vangin man
- Moonlight Award 2008 sem a ni ta
- Mi(sual) ho facebook ah


text:
Ngati nge in reh em em a? Facebook-ah nula in kawm duar duar ringawt a. Han hau dawn cheu ila, ‘ka silent reader a’ in ti sam et a. Siren angin rawn ri dar dar ta zawk che u. Em em lutuk cheu chuan…huis.
Pathian thu post tam lutuk hian member a hnawt tiau zo a nih hi. Good friday hnu atang khan online pawh 30 a kai mawh ta khawp mai. A Pathian thu tuipuia te ber an active tha leh peih tak tak si lo. Inhnial nan in hmang a, Pathian thu inhnialna tur a awm loh chuan lut tha peih tak tak si lo hian….jish.


text:
Chin Youth International Online Fellowship
__Promoting Chin Literature & Sociocultural
Psalm;133
FIDI BIAZAI group nih hmaipanh tein an don!!
Chin Miphun ramkip ummi nih kan umnak hmun cio in kan Miphun caah kan saduhthah, kan lungumbia, kan ruahnak le Chinmi thawngpang dangdang hna zalawng tein kan chim/kan ttial cionak ding caah tuahmi Facebook bu a si. A bik in Chin mino nih bia le hla sunsaknak kan ngeihchin khawhnak hnga le Lai biazai kar a hlanchin khawhnak caah hmuitinh bikmi a si.
Nangmah ruahnak kha midang hnursuannak, nehnak tello in zalong tein chimphuannak nawl kan ngei dih.. Falam, Hakha, Thantlang, Matu, Mizo, Tidim, Mara, Zo, etc... ti kan um lo.. Miphun dang nih Chin tiah kawhmi Unau zapi i hrawmmi bu a si.. Miphun thanchonak caah na saduhthahnak, na lungum ruahnak rak hrawm ve dingin kan in sawm..
Hi BIAZAI kan i hawikomhnak in hmailei Lai Miphun karlak ah rualremnak, daihnak le i purupnak kan ngeih khawhnak ding le Kanmah le kan holh cio a thancho khawhnak caah hmuitinhmi a si. Abik in Lai miphun nih LAI BIAZAI thar a chuahchin khawhnak le a thancho khawhnak caah lamsialpiak si kha FIDI BIAZAI nih a timhlamhmi a si..
Hi Group chungah biathalo kan hrial, pumpak pakhat cio kan nuhrin covo i upat cio in hmanzia thiam usih.. Nangmah na Group a si. Kan hmuitinh ruahpah bu in Biaza phai hna usih!!..
Upatnak he,
Tawlreltu
FIDI BIAZAI PHU
www.fidibiazai.webs.com
fidibaizai@groups.facebook.com
fidibiazai@gmail.com
THEIHTERNAK;
=================
FIDI BIAZAI ah sullam a ngeilomi catial, pumpak zuk,horduhcuai zuk chiah le langhter, pumpak mi pakhat khat hnorsuan duhnak lungput he catial in sersat tleidannak tuah na hun si ahcun Tawlreltu lei in a tlakmi dantat/Ban tuah kan si te lai.
FIDI BIAZAI caah ruahnak thazang cheuh duhmi, Lungsiaremlomi, Theihduhmi, website capar etc.. na ngeih ahcun fidibiazai@gmail.com ah cakuat khawh kan si. A herhnak zawn ah Tawlreltu lei in tuanvo kan lak lai
@ FIDI BIAZAI catial tik paoh ah Chin ca ( Kawlca, Mirang in tial silo in Chin holh pakhatkhat hmanding) a si te lai__ Chin miphun Caholh lei thanchonak caah saduhthah in kalpi mi bu a si caah a si..".


text:
mizo hla na mp3 download
Zualbawihi - Lunglen tizualtu (Mizo hla nalh) Mp3
Lawmi Khiangte - Hmeltha [Mizo hla thar] Mp3
Bethsy Lalrinsangi - Lairam Na Daw Maw (Ram Hla Thar 2014) Mp3
Emily Sung Mizo Hla Belhtlak Pathian cover-(Mapuii&Nunpuii) Mp3
Pathian Hla Thar 2013: Bawipa Na Biakinn Thiang Mp3
Bawngkawn Pastor Bial Zaipawl - Ka hausakna Lalpa - Mizo hla nalh Mp3
B. Ring Zual; Khoi Ah Dah Na Um; Lai Hla Thar Mp3
Bawngkawn Pastor Bial Zaipawl - Ka lal lenna - Mizo khawhar hla (New ) Mp3
Zualbawihi - Dawt thu di (Mizo hla thar 2013) Mp3
Ni Ni Khin - Na Nun I Ruat || Pathian Hla Thar 2014 || Mp3
Nancy Zothanmawii - I cheng ang aw (Mizo hla lenglawng - audio) Mp3
Lai Hla Thar 2013;- D. Thawng Aa; Philh Ni Na Um Lai Lo Mp3
Van Biak Lian ft. Daddy Van - Na Fianter || Laimi Music Mp3
Far Men Par Hla Thar 2014 - Na Kiang Naiah Mp3
Lalnunsanga - Di Hlui Mp3


text:
Friday, November 19, 2010
Thawngtha Chimmi Rel Na Duh Ahcun
CIM (Chin Internet Ministry) cu ram kip ah a phanmi Laimi nih hmun khat te ah thawngtha bia i hrawmtinak dingah tuahmi a si. Pathian thangthat le sunhlawih duh ah tuahmi a si. Thawngtha bia in pakhat le pakhat thazaang i peknak le thla i campiaknak caah tuahmi a si. Atu cu CIM nih website zong a ngeih cang. A hlan ahcun zarhpi ni lawngah thawngtha chimnak a rak thlah tawn. Nain, nai cun zarhpi ni le nithum ni ah tiin voihnih lengmang thlah a si. September 22, 2010 thawkin website ah CIM caan hmannak paoh an tar i, atu tiang ah thawngtha chimmi (sermon) pakul tar a si cang.
CIM website (www.chininternetministry.org) hi leng tawn ve hmanh, thathnemnak an pek hrim lai. CIM biaruahnak ah chungtel na si rih lo ahcun ntlian@yahoo.com ah chungtel sinak sok khawh a si. Chungtel na si cang ahcun, chungtel a si rih lomi na hawile luhpi khawh an si. Na hawi pakhat thawngtha chimmi na relter cu Pathian riantuan a si ve.
Facebook a hmangmi na si ahcun FB zong ah nifatin Baibal caang CIM nih a tar lengmang. Chin Internet Ministry tiin kawl law, "like" timi kha rak tuah ve te. Cun, na hawile zong rak chim ve te hna.
Atu tiang tar cangmi thawngtha chimmi (sermon) rel hna na duh ahcun HIKA ah rel khawh an si. Pathian nih thluachuahnak in pe ko seh!
Posted by Bibik at 10:50 PM
Labels: CIM, CIM Caan Hmannak
No comments:
Subscribe to: Post Comments (Atom)